cyanic-selkie/wikianc huggingface dataset:
ഒടുക്കം തുടക്കം
എം.ഒ. ജോസഫ് നിർമ്മിച്ച് മലയാറ്റൂർ രാമകൃഷ്ണൻ സംവിധാനം ചെയ്ത 1982 ലെ ഇന്ത്യൻ മലയാള ഭാഷാ ചിത്രമായിരുന്നു ഒടുക്കം തുടക്കം. ചിത്രത്തിൽ രതീഷ്, കലാരഞ്ജിനി, രാജ്കുമാർ, കെ പി ഉമ്മർ എന്നിവർ പ്രധാന കഥാപാത്രങ്ങളെ അവതരിപ്പിച്ചു. പി.ഭാസ്കരൻ, മലയാറ്റൂർ എന്നിവരെഴിതിയ ചിത്രത്തിലെ ഗാനങ്ങൾക്ക് ജി ദേവരാജൻ ഈണം നൽകി.
അഭിനേതാക്കൾ
മലയാറ്റൂർ രാമകൃഷ്ണൻ, പി. ഭാസ്‌കരൻ, പുലമൈപിത്താൻ എന്നിവരെഴുതിയ ഗാനങ്ങൾക്ക് ജി. ദേവരാജൻ സംഗീതം നൽകി.
ചട്ടാഹൂച്ചീ നദി
അലബാമയുടെ തെക്കൻ പകുതി, ജോർജിയൻ അതിർത്തി, അതുപോലെതന്നെ ഫ്ലോറിഡ അതിർത്തിയുടെ ഭാഗം എന്നിവിടങ്ങളിൽനിന്നു രൂപംകൊള്ളുന്ന ഒരു നദിയാണ് ചട്ടാഹൂച്ചീ നദി. ഫ്ലോറിഡയിൽനിന്ന് ഗൾഫ് ഓഫ് മെക്സിക്കോയിലെ അപ്പലാച്ചിക്കോള ഉൾക്കടലിൽ പതിക്കുന്നതും ചട്ടാഹൂച്ചീ, ഫ്ലിന്റ് നദികളുടെ സംഗമത്താൽ രൂപംകൊണ്ടതുമായ താരമ്യേന ചെറിയ നദിയായ അപ്പലാച്ചിക്കോള നദി യുടെ ഒരു ഉപനദിയാണിത്. ഈ നദിയുടെ ആകെനീളം 430 മൈലാണ് (690 കിലോമീറ്റർ). ചട്ടാഹൂച്ചീ, ഫ്ലിന്റ്, അപ്പലാച്ചിക്കോള നദികൾ ചേർന്നു രൂപംകൊള്ളുന്നതാണ് അപ്പലാച്ചിക്കോള-ചട്ടാഹൂച്ചീ-ഫ്ലിന്റ് നദീതടം (ACF റിവർ ബേസിൻ എന്ന ചുരുക്കപ്പേരിൽ അറിയപ്പെടുന്നു). AFC യുടെ ഡ്രെയിനേജ് ബേസിന്റെ മുഖ്യ ഭാഗം ചട്ടാഹൂച്ചി കയ്യാളുന്നു.
നദിയുടെ ഗതി
ചട്ടാഹൂച്ചീ നദിയുടെ ഉറവിടം സ്ഥിതിചെയ്യുന്നത് അപ്പലേച്ചിയൻ മലനിരകളുടെ ഒരു ഉപശ്രേണിയായ ബ്ലൂ റിഡ്ജ് മലനിരകളിൽ, യൂണിയൻ കൌണ്ടിയുടെ തെക്കുകിഴക്കേ മൂലയിലായി,  ജാക്സ് നോബിന്റെ തെക്കുകിഴക്കൻ താഴ്വരയിലുള്ള ജാക്സ് ഗ്യാപ്പിലാണ്.
അവലംബം
വർഗ്ഗം:അമേരിക്കയിലെ നദികൾ
ബൈലൈൻ
ബൈലൈൻ പത്രപ്രവർത്തനവുമായി ബന്ധപ്പെട്ട പ്രയോഗമാണ് ബൈലൈൻ. (വരികളുടെ ഉടമ) വരികൾ എന്നാൽ വാർത്ത എന്നർത്ഥം. ഒരു പത്രത്തിന്റേതു മാത്രമായ സവിശേഷ വാർത്തകൾ സാഹസികമായി ശേഖരിച്ച വാർത്തകൾ (EXCLUSIVE എന്ന് ആംഗലേയത്തിൽ പറയാവുന്ന വാർത്തകൾ) പ്രസിദ്ധീകരിക്കുമ്പോൾ അത് കണ്ടെത്തിയ റിപ്പോർട്ടറുടെ പേരുകൂടി വാർത്തയോടൊപ്പം (തലക്കെട്ടിനു തൊട്ടു താഴെ) ചേർക്കാറുണ്ട് ഇതിനെയാണ് ബൈലൈൻ എന്നതുകൊണ്ട് അർത്ഥമാക്കുന്നത്. ഒരു പത്ര പ്രവർത്തകന്റെ അഭിമാനവും സ്വപ്നവുമാണ് ഒരു ബൈലൈൻ വാർത്ത.
വർഗ്ഗം:പത്രപ്രവർത്തനം
സുജാത മേത്ത
ഗുജറാത്തിൽ നിന്നുള്ള പ്രമുഖ ഇന്ത്യൻ നടിയാണ് സുജാത മേത്ത. നാടകങ്ങളിലും ബോളിവുഡിലും അഭിനയിച്ചിട്ടുണ്ട്. പ്രതിഘാത് (1987), യതീം (1988) തുടങ്ങിയവ അവയിൽ അറിയപ്പെട്ടവയാണ്.
ബോളിവുഡ് ജീവിതം
എൻ ചന്ദ്രയുടെ സാമൂഹിക ചിത്രമായ പ്രതിഘാട്ട് നാനാ പട്ടേക്കറുടെ കൂടെ 1987ൽ അഭിനയിച്ചു കൊണ്ടാണ് സിനിമയിലേക്ക് ആദ്യമായി കടന്നു വന്നത്. അതിൽ കൊള്ള സംഘത്താൽ പരസ്യമായി നഗ്നയാക്കപ്പെട്ട ഒരു സകൂൾ ടീച്ചറുടെ റോളായിരുന്നു. 1986ൽ തെലുങ്ക് ചിത്രമായ പ്രതീത്‌നയിൽ വിജയ ശാന്തിനിയാണ് ഈ കഥാപാത്രത്തെ അവതരിപ്പിച്ചത്. ഈ സിനിമയിലൂടെ അഭിനയത്തിൽ അറിയപ്പെട്ടു.
ടെലിവഷൻ കരിയർ
ടെലിവിഷൻ പരമ്പരയായ ഖണ്ടാൻ (1985) ശ്രീകാന്ത്(1985-1986) എന്നിവയിൽ പ്രത്യക്ഷപ്പെട്ട ശേഷം ഇന്ത്യൻ ടെലിവിഷൻ സോപ്പ് ഒപേരാസിൽ തിരിച്ചെത്തി. യഹ് മേരാ ലൈഫ് ഹൈ, ക്യാ ഹോഗ നിമ്മോ കാ (2006) പോലുള്ള പരിപാടികളിൽ അമ്മയുടെ റോളുകൾ അഭിനയിച്ചു.
അച്ഛനും ബാപ്പയും
കെ.എസ്. സേതുമാധവൻ സംവിധാനം ചെയ്തു 1972-ൽ പുറത്തിറങ്ങിയ ഒരു മലയാളചലച്ചിത്രമാണ് അച്ഛനും ബാപ്പയും (English: Achanum Bappayum). കെ.ടി. മുഹമ്മദ് തിരക്കഥയെഴുതിയ ഈ സിനിമയിൽ മതങ്ങൾക്കതീതമായി മനുഷ്യർ ജീവിക്കുന്ന ലോകത്തെക്കുറിച്ചുള്ള സ്വപ്നമാണ് ഉള്ളത്. ആ വർഷത്തെ മികച്ച ദേശീയോദ്ഗ്രഥനചിത്രത്തിനുള്ള നർഗീസ് ദത്ത് പുരസ്കാരം നേടി. ഈ ചിത്രത്തിലെ "മനുഷ്യൻ മതങ്ങളെ സൃഷ്ടിച്ചു" എന്ന ഗാനത്തിനാണ് കെ.ജെ. യേശുദാസിന് ആദ്യമായി മികച്ച ഗായകനുള്ള ദേശീയ ചലച്ചിത്രപുരസ്കാരം ലഭിച്ചത്.
അലക്സ് മാത്യു (നടൻ)
'''ഡോ. എം.എം. അലക്‌സ് എന്നറിയപ്പെടുന്ന മാത്യു മുല്ലശ്ശേരിൽ അലക്‌സ്''' (25 മേയ് 1959 - 23 ജൂൺ 2015), ഒരു ഇന്ത്യൻ നടനും മനുഷ്യജീവിത ശാസ്ത്രജ്ഞനുമായിരുന്നു. മലയാളത്തിലെ ബ്ലോക്ക്ബസ്റ്റർ ചിത്രങ്ങളായ രാജാവിന്റെ മകൻ, തൂവാനത്തുമ്പികൾ തുടങ്ങിയ നിരവധി സിനിമകളിൽ ശ്രദ്ധേയമായ കഥാപാത്രങ്ങളെ അവതരിപ്പിച്ചിട്ടുള്ള അലക്സ്, ലോക സമാധാനം, മതം, ടൂറിസം, ആരോഗ്യം, മനുഷ്യാവകാശം എന്നിവയിൽ 220-ലധികം ഡോക്യുമെന്ററികളും ഡിജിറ്റൈസേഷനുകളും നിർമ്മിച്ചിട്ടുണ്ട്.
അച്ഛനും ബാപ്പയും
കഥാസംഗ്രഹം
അനാഥയായ ഒരു മുസ്ലീം പെൺകുട്ടിയെ തന്റേടിയും ആരെയും കൂസാത്തവനുമായ ഒരു ഹിന്ദു ദത്തെടുത്തു വളർത്തുന്നു. തുടർന്ന് നാട്ടിലുണ്ടായ പ്രശ്നങ്ങൾ വർഗ്ഗീയ സംഘർഷമായി വളരൂന്നു.
അലക്സ് മാത്യു (നടൻ)
വേദിക് ഇന്ത്യ സൊസൈറ്റിയുടെയും ദി ഇൻസ്റ്റിറ്റ്യൂട്ട് ഓഫ് ഏൻഷ്യന്റ് ഇന്റഗ്രേറ്റീവ് തെറാപ്പിസ് റിസർച്ചിന്റെയും സ്ഥാപകൻ കൂടിയായിരുന്നു അദ്ദേഹം. ദേശീയ ചലച്ചിത്ര പുരസ്കാരങ്ങളുടെ ജൂറി അംഗമായും പ്രവർത്തിച്ചിട്ടുണ്ട്. യൂണിവേഴ്സൽ പീസ് ഫെഡറേഷന്റെ "അംബാസഡർ ഓഫ് പീസ് അവാർഡും" ഇന്ത്യാ ഗവൺമെന്റ് "സംസ്കൃത മിത്ര" അവാർഡും നൽകി അലക്സിനെ ആദരിച്ചു. സംസ്‌കൃത ഭാരതിയുടെ തമിഴ്‌നാട് പ്രസിഡന്റും ആയിരുന്നു. 2015 ജൂൺ 23-ന് 56-ആം വയസ്സിൽ ഹൃദയാഘാതത്തെ തുടർന്ന് അലക്‌സ് അന്തരിച്ചു.
ജീവിതരേഖ
കേരളത്തിലെ കോട്ടയം സിഎംഎസ് കോളേജിൽ നിന്ന് ബിരുദം നേടിയ അലക്സ് .ഹെൽത്ത് ഓഫീസറായിരുന്ന എം എം അലക്‌സാണ്ടറിന്റെയും പഞ്ചായത്ത് ഓഫീസറായിരുന്ന അമ്മിണി അലക്‌സിന്റെയും മകനാണ്. ഷാജി എം അലക്സ് സജി എം അലക്സ് എന്നിവർ സഹോദരങ്ങളാണ്. ഭാര്യ: അനിത അലക്സ്. മക്കൾ: ഡോ. അലക്സാണ്ടർ മാത്യു, ബേസിൽ മാത്യു (നടൻ തേജസ്)
അച്ഛനും ബാപ്പയും
പുറത്തേക്കുള്ള കണ്ണികൾ
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവയലാറിന്റെ ഗാനങ്ങൾകെ.ടി. മുഹമ്മദ് തിരക്കഥയെഴുതിയ ചലച്ചിത്രങ്ങൾകെ.പി. ഉമ്മർ അഭിനയിച്ച മലയാളചലച്ചിത്രങ്ങൾജയഭാരതി അഭിനയിച്ച മലയാളചലച്ചിത്രങ്ങൾകൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾവർഗ്ഗം: വർഗ്ഗം:കെ.ടി. മുഹമ്മദ് കഥയെഴുതിയ ചലച്ചിത്രങ്ങൾ വർഗ്ഗം:കെ.ടി. മുഹമ്മദ് സംഭാഷണമെഴുതിയ ചലച്ചിത്രങ്ങൾ
അലക്സ് മാത്യു (നടൻ)
ഔദ്യോഗിക ജീവിതത്തിന്റെ തുടക്കം
ലഘുചിത്രം| തൂവാനത്തുമ്പികളിൽ ബാബുവായി അലക്‌സ് തമ്പി കണ്ണന്താനം സംവിധാനം ചെയ്തത രാജാവിന്റെ മകൻ എന്ന മലയാളം ബ്ലോക്ക്ബസ്റ്ററിൽ വിദ്യാർത്ഥി നേതാവായിട്ടാണ് അലക്സ് സിനിമയിൽ അരങ്ങേറ്റം കുറിച്ചത്. അതിന്റെ റീമേക്കായ മക്കൾ എൻ പക്കം (തമിഴ് – 1987) എന്ന ചിത്രത്തിലും അതേ വേഷം അദ്ദേഹം ചെയ്തു. 60-ലധികം സിനിമകളിൽ അദ്ദേഹം വില്ലൻ വേഷങ്ങൾ ചെയ്ത അദ്ദേഹം, പത്മരാജൻ സംവിധാനം ചെയ്ത തൂവാനത്തുമ്പികൾ എന്ന ചിത്രത്തിലെ "ബാബു" എന്ന കഥാപാത്രത്തിലൂടെയാണ് ഏറെ ശ്രദ്ധിക്കപ്പെട്ടത്. സിബി മലയിൽ സംവിധാനം ചെയ്ത പറമ്പറ എന്ന മലയാള ചിത്രത്തിന് ശേഷം അദ്ദേഹം അഭിനയ ജീവിതം അവസാനിപ്പിച്ചു. തുടർന്ന്, ശാസ്ത്രം, ഗവേഷണം, ആത്മീയത എന്നീ മേഖലകളിൽ സജീവമായി.
ശാസ്ത്രവും ഗവേഷണവും
ലഘുചിത്രം| ഐഐടി മദ്രാസിൽ നടന്ന ഒരു സമ്മേളനത്തിൽ ഡോ. അലക്‌സും ഡോ. എപിജെ അബ്ദുൾ കലാമും. ഇൻഡോളജിയിലും ഇതര വൈദ്യശാസ്ത്രത്തിലും മിഷിഗൺ സ്റ്റേറ്റ് യൂണിവേഴ്സിറ്റി കോളേജ് ഓഫ് ഹ്യൂമൻ മെഡിസിനിൽ നിന്ന് അലക്സിന് ഓണററി ഡോക്ടറേറ്റ് ലഭിച്ചു. ഭാര്യ അനിത അലക്സിനൊപ്പം നോൺ-പ്രോഫിറ്റ് ഓർഗനൈസേഷൻസ് വേദിക്-ഇന്ത്യ സൊസൈറ്റി (2000), ഇ-ഡുക്കാറ്റസ് ഫൗണ്ടേഷൻ, ഇൻസ്റ്റിറ്റ്യൂട്ട് ഓഫ് ഏൻഷ്യന്റ് ഇന്റഗ്രേറ്റീവ് തെറാപ്പിസ് ആൻഡ് റിസർച്ച് എന്നിവ സ്ഥാപിച്ചു.
ഇന്ത്യൻ സംസ്കാരം പ്രചരിപ്പിക്കുന്നതിനായി ലോകമെമ്പാടും സഞ്ചരിക്കുകയും ഇന്ത്യയെ ജില്ല തിരിച്ച് ഡിജിറ്റൈസ് ചെയ്യുകയും ചെയ്തു. ആയുർവേദം, യോഗ, മന്ത്രം, തന്ത്രം, സംഗീത ശാസ്ത്രം, മനസ് ആയുർവേദം, ഗന്ധർവ്വവേദം തുടങ്ങിയ കിഴക്കൻ വിഷയങ്ങളിൽ നിന്നുള്ള 250 സാധാരണ രോഗങ്ങളെയും ചികിത്സകളെയും കുറിച്ചുള്ള ഒരു വലിയ ഡാറ്റാബേസും അദ്ദേഹം വികസിപ്പിച്ചെടുക്കുകയും ബദൽ ചികിത്സാരീതികളുടെ മെഡിക്കൽ വശങ്ങളെക്കുറിച്ച് ഒരു ഡിജിറ്റൽ ഡാറ്റാബേസ് സൃഷ്ടിച്ചുകൊണ്ട് ആധുനികവും പുരാതനവുമായ മെഡിക്കൽ തെറാപ്പികൾ സംയോജിപ്പിക്കുന്നതിന് പ്രവർത്തിക്കുകയും ചെയ്തു.
ടൂറിസവും മതവും
1990-കളിൽ കേരളത്തിന്റെയും മറ്റ് സംസ്ഥാനങ്ങളുടെയും ടൂറിസം പദ്ധതികളിൽ അദ്ദേഹം തുടർന്നു. എ വിഷൻ ആൻഡ് മിഷൻ ടു തിരുപ്പതി, 'ആൽഫബെറ്റ് ഓഫ് ലൈഫ്', 'എ പിൽഗ്രിമേജ് ടു ഹോളി ശബരിമല' എന്നീ ഡോക്യുമെന്ററികൾ അദ്ദേഹത്തിന്റെ ശ്രദ്ധേയമായ കൃതികളിൽ ഉൾപ്പെടുന്നു. നാഷണൽ ഫിലിം ഡെവലപ്‌മെന്റ് കോർപ്പറേഷൻ ഓഫ് ഇന്ത്യ (NFDC) ഫെസ്റ്റിവലുമായി ചേർന്ന് പ്രദർശിപ്പിച്ച ചുരുക്കം ചില ഡോക്യുമെന്ററികളിൽ ഒന്നായിരുന്നു ഇത്. കേന്ദ്ര ടൂറിസം വകുപ്പിന്റെ പിന്തുണയോടെ അലക്സ് ആഗോള പര്യടനം നടത്തി. 1992 ൽ കേരളത്തിൽ നിശാഗന്ധി നൃത്തോത്സവം സംഘടിപ്പിക്കുന്നതിൽ അദ്ദേഹം സഹായിച്ചു.
സംസ്കാരം
ഗവേഷണത്തിനും വിനോദസഞ്ചാരത്തിനും പുറമെ സംസ്കൃത ഭാഷയുടെ പ്രചാരകനായിരുന്നു അലക്സ്. തമിഴ്‌നാട്ടിലെ സംസ്‌കൃത ഭാരതിയുടെ പ്രസിഡന്റായിരുന്നു (2005–2015). ദൈനംദിന സംഭാഷണ ഗ്രന്ഥങ്ങളിൽ ലളിതമായ സംസ്‌കൃതത്തിന്റെ ഉപയോഗം പ്രോത്സാഹിപ്പിക്കുന്നതിലൂടെ സംസ്‌കൃത ഭാഷയെ ജനാധിപത്യവൽക്കരിക്കാനും ജനകീയമാക്കാനും സംഘടന ലക്ഷ്യമിടുന്നു. ലോക സംസ്‌കൃത പുസ്തകമേളയുടെ സംസ്‌കൃത അക്കാദമികളുടെയും ഗവേഷണ സ്ഥാപനങ്ങളുടെയും തലവനായിരുന്നു അലക്‌സ്.
അലക്സോണിക്സ്
ലഘുചിത്രം| ഡൽഹിയിലെ TEDx-ൽ ഡോ.അലക്സ് പ്രഭാഷണം നടത്തുന്നു 'അലക്‌സോണിക്‌സ്' എന്ന പേരിൽ ഒരു പ്രത്യേക കസ്റ്റം മേഡ് ഓഡിയോ മൊഡ്യൂൾ ഡോ. അലക്‌സ് കണ്ടുപിടിച്ചു. ഓരോ മൊഡ്യൂളും ഒരു വ്യക്തിയുടെ ജ്യോതിഷ പ്രൊഫൈൽ അനുസരിച്ച് നിർമ്മിക്കപ്പെടുന്നു, അതിന്റെ ഫലമായി 93,312 ഫയൽ ഡാറ്റാബേസ് ലഭിക്കും. അതിന്റെ വൈബ്രേഷനുകൾ ആവർത്തിച്ച് കേൾക്കുന്നത് ശാരീരികവും മാനസികവുമായ സ്വയം മെച്ചപ്പെടുത്താനും നിയന്ത്രിക്കാനും കഴിയും.
നക്ഷത്ര ചിത്രങ്ങൾ
സൂര്യദേവൻ, ചന്ദ്രദേവൻ, കോസ്മിക് സർപ്പം ( നാഗ ) എന്നിവയുൾപ്പെടെ 30 ചിത്രങ്ങളുടെ ഒരു കൂട്ടത്തിൽ 27 നക്ഷത്രങ്ങളെ ചന്ദ്രന്റെ ഭാര്യമാരായി ചിത്രീകരിക്കാൻ ഡോ. അലക്സ് സവിശേഷമായ ഒരു പ്രത്യയശാസ്ത്രം വിഭാവനം ചെയ്തു. സംഹിതകൾ, ശാസ്ത്രങ്ങൾ, വേദങ്ങൾ, ഭൗതികശാസ്ത്രം, മെറ്റാ-ഫിസിക്സ്, ആസ്ട്രോഫിസിക്സ്, ബയോഫിസിക്സ് എന്നിവയെ അടിസ്ഥാനമാക്കിയുള്ളതാണ് ഇവ.
മരണം
2015 ജൂൺ 23-ന് ഹൃദയാഘാതത്തെ തുടർന്ന് ഡോ. അലക്സ് ചെന്നൈയിൽ വച്ച് അന്തരിച്ചു. ജൂൺ 25ന് കോട്ടയത്തിനടുത്ത് കൊല്ലാട് സെന്റ് പോൾസ് ഓർത്തഡോക്സ് പള്ളിയിൽ സംസ്കാരം നടന്നു.
പുറത്തുനിന്നുള്ള കണ്ണികൾ
വർഗ്ഗം:മലയാളചലച്ചിത്രനടന്മാർ വർഗ്ഗം:1959-ൽ ജനിച്ചവർ വർഗ്ഗം:2015-ൽ മരിച്ചവർ വർഗ്ഗം:ഇന്ത്യൻ ശാസ്ത്രജ്ഞർ വർഗ്ഗം:കേരളീയരായ ശാസ്ത്രജ്ഞർ
കാഴ്ച ശക്തി
കാഴ്ച ശക്തി അഥവാ വിഷ്വൽ അക്വിറ്റി ( വി‌എ ) സാധാരണയായി കാഴ്ചയുടെ വ്യക്തതയെ സൂചിപ്പിക്കുന്നു. ഒരു വ്യക്തിയുടെ കാഴ്ച ശക്തി എന്നത് കണ്ണിനുള്ളിലെ റെറ്റിനയിൽ പ്രകാശം ഫോക്കസ് ചെയ്യുന്നതിനെയും അതുപോലെ റെറ്റിനയുടെ ആരോഗ്യവും പ്രവർത്തനവും, തലച്ചോറിന്റെ സംവേദനക്ഷമത എന്നിങ്ങനെ പല ഒപ്റ്റിക്കൽ, ന്യൂറൽ ഘടകങ്ങളെ ആശ്രയിച്ചിരിക്കുന്നു.
കാഴ്ച ശക്തി പരിമിതപ്പെടുത്തുന്ന ന്യൂറൽ ഘടകങ്ങൾ റെറ്റിനയിലോ തലച്ചോറിലോ അല്ലെങ്കിൽ കണ്ണിൽ നിന്നും തലച്ചോറിലേക്ക് വിഷ്വൽ വിവരങ്ങൾ വഹിക്കുന്ന പാതയിലോ സ്ഥിതിചെയ്യുന്നു. ആദ്യത്തേതിന്റെ ഉദാഹരണങ്ങളാണ് റെറ്റിന ഡിറ്റാച്ച്മെൻറ്, മാക്യുലർ ഡീജനറേഷൻ എന്നിവയൊക്കെ. കുട്ടിക്കാലത്ത് തന്നെ മസ്തിഷ്കം ശരിയായി വികസിക്കാത്തതാണ് മറ്റൊരു സാധാരണ വൈകല്യമായ ആംബ്ലിയോപിയയ്ക്ക് കാരണം. ചില സന്ദർഭങ്ങളിൽ, മസ്തിഷ്ക ക്ഷതം പോലെ തലയ്ക്ക് ഏൽക്കുന്ന ക്ഷതം മൂലവും കാഴ്ച കുറയാം. ഒപ്റ്റിക്കൽ ഘടകങ്ങളുടെ തകരാറുകൾ ശരിയാക്കിയ ശേഷം കാഴ്ച ശക്തി സാധാരണനിലയിൽ ആകുന്നുണ്ടെങ്കിൽ അത് തലച്ചോറും മറ്റ് ന്യൂറൽ ഘടകങ്ങളും നന്നായി പ്രവർത്തിക്കുന്നതിന്റെ അളവുകോലായി കണക്കാക്കാം.
നിർവചനം
ഒരിടത്ത് ദൃഷ്ടി ഉറപ്പിച്ചുകൊണ്ടാണ് സാധാരണ കാഴ്ച ശക്തി അളക്കുന്നത്. കേന്ദ്ര ഭാഗത്ത് കാഴ്ച ഏറ്റവും ഉയർന്നതാണെന്ന കാരണത്താൽ, ഇത് യഥാർഥത്തിൽ കേന്ദ്ര (അല്ലെങ്കിൽ ഫോവിയൽ ) കാഴ്ചയുടെ അളവുകോലാണ്. പെരിഫറൽ കാഴ്ച ശക്തിയും ശരിക്കും ദൈനംദിന ജീവിതത്തിൽ അത്യന്താപേക്ഷിതം (കേന്ദ്ര കാഴ്ചയ്ക്ക് തുല്യമോ അതിനേക്കാൾ ഉയരെയോ) ആണ്. ചുറ്റളവിലേക്ക് പോകുന്തോറും വിപരീത-രേഖീയ രീതിയിൽ കാഴ്ച ശക്തി കുറയുന്നു (അതായത് കാഴ്ച ശക്തിയിലെ ഇടിവ് ഏകദേശം ഒരു ഹൈപ്പർബോളയെ പിന്തുടരുന്നു). ലഘുചിത്രം| കാഴ്ച ശക്തി അളക്കുന്നതിനുള്ള നേത്രപരിശോധന വിഷ്വൽ അക്വിറ്റി അല്ലെങ്കിൽ കാഴ്ച ശക്തി എന്നത് യഥാർഥത്തിൽ വിഷ്വൽ പ്രോസസ്സിംഗ് സിസ്റ്റത്തിന്റെ സ്പേഷ്യൽ റെസല്യൂഷന്റെ അളവുകോലാണ്. സ്റ്റൈലൈസ്ഡ് അക്ഷരങ്ങൾ ഉപയോഗിക്കുന്ന കാഴ്ച പരിശോധന ചാർട്ടുകളായ ലാൻ‌ഡോൾട്ട് സി, പീഡിയാട്രിക് ചിഹ്നങ്ങൾ, ഇ ചാർട്ട് എന്നിവ കാഴ്ച ശക്തി പരിശോധിക്കുന്നതിന് ഉപയോഗിക്കുന്നു.
കാഴ്ച ശക്തി സാധാരണമാണെന്ന് കരുതുന്ന ഒരു റഫറൻസ് മൂല്യത്തെ 6/6 കാഴ്ച എന്ന് വിളിക്കുന്നു. ആ പ്രകടനമുള്ള ഒരു മനുഷ്യനേത്രത്തിന് ഏകദേശം 1.75 മില്ലീമീറ്റർ അകലെയുള്ള കോണ്ടറുകൾ വേർതിരിക്കാൻ കഴിയും. 6/12 കാഴ്ച കുറഞ്ഞ കാഴ്ച ആയി കണക്കാക്കാം, അതേപോലെ 6/3 കാഴ്ച സാധാരണയിലും മികച്ച കാഴ്ചയാണ്. സാധാരണ വ്യക്തികൾക്ക് 6/4 അല്ലെങ്കിൽ അതിലും മികച്ച (പ്രായവും മറ്റ് ഘടകങ്ങളും അനുസരിച്ച്) കാഴ്ച ശക്തിഉണ്ടാവും.
6 / x എന്നതിൽ, ന്യൂമെറേറ്റർ (6) എന്നത് വ്യക്തിക്കും ചാർട്ടിനും ഇടയിലുള്ള മീറ്ററിലുള്ള ദൂരവും ഡിനോമിനേറ്റർ (x) 6/6 അക്വിറ്റി ഉള്ള ഒരാൾ ആ ഒപ്റ്റോടൈപ്പ് തിരിച്ചറിയുന്ന കൂടിയ ദൂരവും ആണ്. അതിനാൽ ഒരാൾക്ക് 6/12 കാഴ്ച ഉണ്ട് എന്നതിനർത്ഥം, അയാൾ 6 മീറ്ററിൽ കാണുന്ന അതേ ഒപ്റ്റോടൈപ്പ് 6/6 കാഴ്ചയുള്ള ഒരു വ്യക്തി 12 മീറ്റർ അകലെ നിന്ന് (അതായത് ഇരട്ടി ദൂരത്തിൽ) തിരിച്ചറിയും എന്നാണ്. ഇത് 6/12 ദർശനം ഉള്ള വ്യക്തിക്ക് പകുതി സ്പേഷ്യൽ റെസല്യൂഷൻ ഉണ്ടെന്നും ഒപ്റ്റോടൈപ്പ് തിരിച്ചറിയാൻ ഇരട്ടി വലുപ്പം ആവശ്യമാണെന്നും പറയുന്നതിന് തുല്യമാണ്.
അക്വിറ്റി അളക്കുന്ന കൃത്യമായ ദൂരം വിഷ്വൽ ആംഗിളുമായി ആയി ബന്ധപ്പെട്ടിരിക്കുന്നു, ഇത് ഒപ്റ്റോടൈപ്പ് കണ്ണിൽ ഉണ്ടാക്കുന്ന കോണാണ്. 6/6 = 1.0 അക്വിറ്റി രേഖപ്പെടുത്തുന്ന സ്നെല്ലെൻ ചാർട്ടിലോ ലാൻ‌ഡോൾട്ട് സി ചാർട്ടിലോ ഉള്ള ഒരു അക്ഷരം 6 മീറ്റർ ദൂരത്തു നിന്ന് വീക്ഷിച്ചാൽ, അത് കണ്ണിൽ ഉണ്ടാക്കുന്ന കോൺ 5 ആർക്ക് മിനിറ്റ് (1 ഡിഗ്രി 1 ആർക്ക് മിനിറ്റ് = 1/60) വിഷ്വൽ ആംഗിൾ ആണ്. ഒരു സാധാരണ ഒപ്‌ടോടൈപ്പിന്റെ രൂപകൽപ്പനയിൽ അക്ഷരത്തിലെ വിടവ് ഈ മൂല്യത്തിന്റെ 1/5 ആണ്, അതായത് 1 ആർക്ക് മിനിറ്റ്. വിഷ്വൽ അക്വിറ്റിയുടെ അന്താരാഷ്ട്ര നിർവചനത്തിൽ ഉപയോഗിച്ചിരിക്കുന്ന മൂല്യമാണ് രണ്ടാമത്തേത്:
ദൃശ്യപ്രകടനത്തിന്റെ അളവുകോലാണ് വിഷ്വൽ അക്വിറ്റി, കാഴ്ച ശരിയാക്കാൻ ആവശ്യമായ കണ്ണട കുറിപ്പടിയുമായി ഇത് എല്ലായ്പോളും ബന്ധപ്പെടണമെന്നില്ല. നേത്രപരിശോധനയിൽ, കിട്ടാവുന്നതിൽ ഏറ്റവും മികച്ച കാഴ്ച നേടാനാകുന്ന കുറിപ്പടി കണ്ടെത്താൻ ആണ് ശ്രമിക്കുന്നത്. തത്ഫലമായുണ്ടാകുന്ന അക്വിറ്റി 6/6 = 1.0 നേക്കാൾ കൂടുതലോ കുറവോ ആകാം. വാസ്തവത്തിൽ, 6/6 ദർശനം ഉള്ളതായി നിർണ്ണയിക്കപ്പെടുന്ന ഒരു ആളിന് പലപ്പോഴും ഉയർന്ന വിഷ്വൽ അക്വിറ്റി ഉണ്ടാകും, കാരണം, ഈ കാഴ്ച നേടിക്കഴിഞ്ഞാൽ അത് സാധാരണ കാഴ്ചയായി കണക്കാക്കുകയും ചെറിയ ഒപ്‌ടോടൈപ്പുകൾ പരീക്ഷിക്കപ്പെടാതിരിക്കുകയും ചെയ്യുന്നു.
ഫിസിയോളജി
ഉയർന്ന സ്പേഷ്യൽ സാന്ദ്രത ( സെൻട്രൽ ഫോവിയയിൽ ) ഉള്ള കോൺ റിസപ്റ്റർ സെല്ലുകൾ പകൽ വെളിച്ചത്തിലെ കാഴ്ച, അതായത് ഫോട്ടോപിക് കാഴ്ച നിയന്ത്രിക്കുന്നു, കൂടാതെ 6/6 അല്ലെങ്കിൽ അതിലും ഉയർന്ന കാഴ്ച ശക്തി സാധ്യമാക്കുകയും ചെയ്യുന്നു. കുറഞ്ഞ പ്രകാശത്തിൽ അതായത്, സ്കോട്ടോപിക് കാഴ്ചയിൽ കോണുകൾക്കുപകരം റോഡ് കോശങ്ങളാണ് പ്രവർത്തിക്കുന്നത്. വിഷ്വൽ ഫീൽഡിന്റെ മധ്യഭാഗത്ത് ( ഫോവിയോള ) റോഡുകളില്ലാത്തതിനാൽ കുറഞ്ഞ പ്രകാശത്തിലെ ഏറ്റവും ഉയർന്ന പ്രകടനം പെരിഫറൽ കാഴ്ചയിൽ കൈവരിക്കുന്നു
മനുഷ്യന്റെ പരമാവധി കോണീയ മിഴിവ് 28 ആർക്ക് സെക്കൻഡ് അല്ലെങ്കിൽ 0.47 ആർക്ക് മിനിറ്റ് ആണ്, ഇത് 0.008 ഡിഗ്രി കോണീയ മിഴിവ് നൽകുന്നു, 1 കിലോമീറ്റർ അകലെ ഇത് 136 മില്ലിമീറ്ററിന് തുല്യമാണ്. ഇത് ഒരു വരി ജോഡിക്ക് (ഒരു വെള്ളയും ഒരു കറുത്ത വരയും) 0.94 ആർക്ക് മിനിറ്റിന് തുല്യമാണ് (അല്ലെങ്കിൽ 0.016 ഡിഗ്രി). ഒരു പിക്സൽ ജോഡിക്ക് (ഒരു വെള്ള പിക്സലും ഒരു കറുത്ത പിക്സലും) ഇത് ഒരു ഡിഗ്രിക്ക് 128 പിക്സൽ സാന്ദ്രത നൽകുന്നു (പിപിഡി).
6/6 കാഴ്ച എന്നത് ഒരു മിനിറ്റ് ആർക്ക് വിഷ്വൽ ആംഗിൾ ഉപയോഗിച്ച് വേർതിരിച്ച രണ്ട് പ്രകാശ പോയിന്റുകൾ പരിഹരിക്കാനുള്ള കഴിവായി നിർവചിക്കപ്പെടുന്നു. ഇടത്ത്‌|ലഘുചിത്രം|270x270ബിന്ദു| ഡയഗ്രം തിരശ്ചീന മെറിഡിയനിലെ മനുഷ്യന്റെ കണ്ണിന്റെ ആപേക്ഷിക അക്വിറ്റി കാണിക്കുന്നു. പുറം ദിശയിൽ ഏകദേശം 15.5 ഡിഗ്രിയിൽ ആണ് അന്ധബിന്ദു (ഉദാ. ഇടത് കണ്ണിന് ഇടത് വിഷ്വൽ ഫീൽഡിൽ). ഒരു സ്നെല്ലെൻ ചാർട്ടിൽ കാണുന്ന അക്ഷരങ്ങളുടെ വലുപ്പം അല്ലെങ്കിൽ ലാൻ‌ഡോൾട്ട് സി‌ അല്ലെങ്കിൽ ഇ ചാർട്ട് പോലുള്ള ചാർട്ടുകളിലെ ചിഹ്നങ്ങളുടെ വലുപ്പം അനുസരിച്ച് വിഷ്വൽ അക്വിറ്റി പലപ്പോഴും അളക്കുന്നു.
ചില രാജ്യങ്ങളിൽ, അക്വിറ്റി ഒരു ഭിന്നസംഘ്യയായും മറ്റ് ചില സ്ഥലങ്ങളിൽ ദശാംശ സംഖ്യയായും എഴുതുന്നു. ഇൻഡ്യയിൽ സാധാരണയായി ദൂര കാഴ്ച രേഖപ്പെടുത്തുന്നത് ഭിന്ന സംഖ്യയായി ആണ്.
അളവെടുപ്പിന്റെ യൂണിറ്റായി മീറ്റർ ഉപയോഗിച്ച്, കാഴ്ച ശക്തി 6/6 എന്നെഴുതുമ്പോൾ, ഫൂട്സിൽ 20/20 എന്നാവും. എല്ലാ പ്രായോഗിക ആവശ്യങ്ങൾക്കും, 20/20 ദർശനം 6/6 ന് തുല്യമാണ്. ദശാംശവ്യവസ്ഥയിൽ, ഏറ്റവും ചെറിയ ലാൻ‌ഡോൾട്ട് സി യുടെ വിടവിന്റെ വലുപ്പത്തിന്റെ (ആർക്ക് മിനിറ്റുകളിൽ അളക്കുന്നത്) പരസ്പര മൂല്യമായി അക്വിറ്റി നിർവചിക്കപ്പെടുന്നു, ഇതിന്റെ ഓറിയന്റേഷൻ വിശ്വസനീയമായി തിരിച്ചറിയാൻ കഴിയും. 1.0 ന്റെ മൂല്യം 6/6 ന് തുല്യമാണ്.
റെസല്യൂഷന്റെ ഏറ്റവും കുറഞ്ഞ കോണിന്റെ (MAR) ലോഗരിതം ആയി പ്രകടിപ്പിക്കുന്ന മറ്റൊരു സാധാരണ സ്കെയിലാണ് ലോഗ്മാർ. ലോഗ്മാർ സ്കെയിൽ ഒരു പരമ്പരാഗത ചാർട്ടിന്റെ ജ്യാമിതീയ ശ്രേണിയെ ഒരു രേഖീയ സ്കെയിലിലേക്ക് പരിവർത്തനം ചെയ്യുന്നു. ലോഗ്മാർചാർട്ട് ഉപയോഗിച്ചുള്ള കാഴ്ച ശക്തി രേഖപ്പെടുത്തലിൽ പോസിറ്റീവ് മൂല്യങ്ങൾ കാഴ്ച നഷ്ടത്തെ സൂചിപ്പിക്കുന്നു, അതേസമയം നെഗറ്റീവ് മൂല്യങ്ങൾ സാധാരണ അല്ലെങ്കിൽ മികച്ച വിഷ്വൽ അക്വിറ്റിയെ സൂചിപ്പിക്കുന്നു.
6/6 എന്ന വിഷ്വൽ അക്വിറ്റി ഒരു വ്യക്തിക്ക് 6 m ദൂരത്തിൽ, "സാധാരണ" കാഴ്ചശക്തി ഉള്ള ഒരാൾ 6 മീറ്ററിൽ നിന്ന് കാണുന്നതുപോലെ തന്നെ വിശദാംശങ്ങൾ കാണാൻ കഴിയും എന്നാണ് അർത്ഥമാക്കുന്നത്. ഒരു വ്യക്തിക്ക് 6/12 വിഷ്വൽ അക്വിറ്റി ഉണ്ടെങ്കിൽ, അദ്ദേഹം 6 mൽ കാണുന്ന അക്ഷരം സാധാരണ കാഴ്ചശക്തി ഉള്ള ഒരാൾ 12 m അകലെ നിന്നു പോലും കാണും എന്നതാണ്.
ആരോഗ്യമുള്ള യുവ നിരീക്ഷകർക്ക് 6/6 എന്നതിനേക്കാൾ മികച്ച ഒരു ബൈനോക്കുലർ അക്വിറ്റി ഉണ്ടായിരിക്കാം; അൺഎയ്ഡഡ് മനുഷ്യന്റെ കണ്ണിലെ അക്വിറ്റിയുടെ പരിധി 6 / 3–6 / 2.4 (20 / 10–20 / 8) ആണ്, എന്നിരുന്നാലും ചില യുഎസ് പ്രൊഫഷണൽ അത്ലറ്റുകളുടെ പഠനത്തിൽ 6/3 കാഴ്ച ശക്തിയുടെ ഏറ്റവും ഉയർന്ന സ്കോർ ആയി രേഖപ്പെടുത്തി. പരുന്ത് പോലുള്ള ചില ഇരപിടിയൻ പക്ഷികൾക്ക് 20/2 വരെ തീവ്രതയുണ്ടെന്ന് വിശ്വസിക്കപ്പെടുന്നു; ഇക്കാര്യത്തിൽ, അവരുടെ കാഴ്ച ശക്തി മനുഷ്യന്റെ കാഴ്ചയെക്കാൾ മികച്ചതാണ്.
വിഷ്വൽ അക്വിറ്റി ചാർട്ടിലെ ഏറ്റവും വലിയ ഒപ്‌ടോടൈപ്പ് പോലും കാണുന്നില്ല എങ്കിൽ, രോഗിക്ക് വായിക്കാൻ കഴിയുന്നതുവരെ വായനാ ദൂരം കുറയ്ക്കേണ്ടിവരും. രോഗിക്ക് ചാർട്ട് വായിക്കാൻ കഴിഞ്ഞാൽ, അക്ഷര വലുപ്പവും പരിശോധനാ ദൂരവും രേഖപ്പെടുത്തുന്നു. രോഗിക്ക് ചാർട്ട് ഒരു അകലത്തിലും വായിക്കാൻ കഴിയുന്നില്ലെങ്കിൽ, ഇനിപ്പറയുന്ന രീതിയിൽ പരിശോധിക്കുന്നു:
കുട്ടികളിൽ പരിശോധന
നവജാതശിശുവിന്റെ വിഷ്വൽ അക്വിറ്റി ഏകദേശം 6/133 ആണ്. 2009 ൽ പ്രസിദ്ധീകരിച്ച ഒരു പഠനമനുസരിച്ച് മിക്ക കുട്ടികളിലും ആറുമാസം കഴിഞ്ഞാൽ കാഴ്ച 6/6 ആയി മെച്ചപ്പെടുന്നതായി കണ്ടെത്തി.
ശിശുക്കൾ, പ്രീ-വെർബൽ കുട്ടികൾ, പ്രത്യേക പരിഗണന ലഭിക്കേണ്ട ജനവിഭാഗം (ഉദാഹരണത്തിന്, വികലാംഗരായ വ്യക്തികൾ) എന്നിവരിൽ വിഷ്വൽ അക്വിറ്റി അളക്കുന്നത് ഒരു അക്ഷര ചാർട്ട് ഉപയോഗിച്ച് എല്ലായ്പ്പോഴും സാധ്യമായിഎന്നുവരില്ല. ഈ വിഭാഗങ്ങൾക്കായി, പ്രത്യേക പരിശോധന ആവശ്യമാണ്. ഒരു അടിസ്ഥാന പരീക്ഷാ ഘട്ടമെന്ന നിലയിൽ, വിഷ്വൽ ഉത്തേജനങ്ങൾ പരിഹരിക്കാനും, അതിലേക്ക് ദൃഷ്ടി കേന്ദ്രീകരിക്കാനും, കാണ്ണിക്കുന്ന വസ്തുക്കളെ കണ്ണുകൾ ഉപയോഗിച്ച് ശരിയായ രീതിയിൽ പിന്തുടരാനും കഴിയുമോ എന്ന് പരിശോധിക്കണം.
കറുപ്പും വെളുപ്പും വരകളും ( സൈൻ വേവ് ഗ്രേറ്റിംഗുകൾ ) അല്ലെങ്കിൽ ചെക്കർബോർഡ് പാറ്റേണുകളും ( വരകളേക്കാൾ വലിയ പ്രതികരണങ്ങൾ ഉളവാക്കുന്ന) ഒരു ശ്രേണി ഉപയോഗിക്കുന്ന പരിശോധനയാണ് വി ഇ പി. ഇതിന് ബിഹേവിയറൽ പ്രതികരണങ്ങൾ ആവശ്യമില്ല, പകരം പാറ്റേണുകളുടെ അവതരണം സൃഷ്ടിച്ച മസ്തിഷ്ക തരംഗങ്ങൾ രേഖപ്പെടുത്തുകയാണ് ചെയ്യുന്നത്.
ഒപ്റ്റോകൈനറ്റിക് നിസ്റ്റാഗ്മസ് ഡ്രം ഉപയോഗിച്ച് ഒക്കുലോമോട്ടർ പ്രതികരണങ്ങൾ പരിശോധിക്കുകയാണ് ലളിതവും എന്നാൽ അധികം ഉപയോഗിക്കാത്തതുമായ മറ്റൊരു സാങ്കേതികത, ഇവിടെ കറങ്ങുന്ന ഡ്രമ്മിനുള്ളിൽ സ്ഥാപിച്ച കറുപ്പും വെളുപ്പും വരകളെ കണ്ടെത്താൻ മസ്തിഷ്കം ശ്രമിക്കുമ്പോൾ ഇത് അനിയന്ത്രിതമായതും പെട്ടെന്നുള്ളതുമായ കണ്ണ് ചലനങ്ങൾ ( നിസ്റ്റാഗ്മസ് ) സൃഷ്ടിക്കുന്നു. ഈ ചലനങ്ങൾ നിരീക്ഷിക്കുന്നതിലൂടെ കാഴ്ച ശക്തിഅളക്കുവാൻ കഴിയും.
സാധാരണ കാഴ്ച ശക്തി
റെറ്റിനയിൽ പ്രകാശം എത്ര കൃത്യമായി കേന്ദ്രീകരിച്ചിരിക്കുന്നു എന്നതും, കണ്ണിന്റെ ന്യൂറൽ മൂലകങ്ങളുടെ സമഗ്രത, തലച്ചോറിന്റെ സംവേദനക്ഷമത എന്നിവയെ ഒക്കെ ആശ്രയിച്ചാണ് കാഴ്ച ശക്തി സാധാര നിലയിൽ എത്തുന്നത്. നടുക്ക് അതായത് ഫോവിയൽ കാഴ്ച 5 മിനിട്ട് ആർ‌ക്ക് നൽ‌കുന്ന ഒപ്‌ടോടൈപ്പ് തിരിച്ചറിയാനുള്ള കഴിവായാണ് "സാധാരണ" കാഴ്ചയെ ഹെർമൻ സ്നെല്ലെൻ‌ നിർ‌വചിച്ചിരിക്കുന്നത്. സ്നെല്ലൻ ചാർട്ടിൽ ഇത് 6/6 ( 20 / 20)ആണ്. ദശാംശ രീതിയിൽ 1.00, അല്ലെങ്കിൽ 0.0 ലോഗ്മാർ സാധാരണ കാഴ്ച ആയി കണക്കാക്കാവുന്നതാണ്. ചെറുപ്പക്കാരായ മനുഷ്യരിൽ മികച്ച കാഴ്ച ഏകദേശം 6/5 മുതൽ 6/4 വരെയാണ്, അതിനാൽ 6/6 വിഷ്വൽ അക്വിറ്റിയെ "തികഞ്ഞ" ദർശനം എന്ന് പരാമർശിക്കുന്നത് കൃത്യമല്ല. 1 ആർക്ക് മിനിറ്റ് കൊണ്ട് വേർതിരിച്ച രണ്ട് കോണ്ടറുകളെ വിവേചിച്ചറിയാൻ ആവശ്യമായ വിഷ്വൽ അക്വിറ്റി 6/6 ആണ്. അതിനാൽ 6/6 കാഴ്ച സാധാരണയുടെ താഴ്ന്ന പരിധി അല്ലെങ്കിൽ സ്ക്രീനിംഗ് കട്ട്ഓഫ് ആയി കണക്കാക്കാം. ഒരു സ്ക്രീനിംഗ് ടെസ്റ്റായി ഉപയോഗിക്കുമ്പോൾ, ആരോഗ്യകരമായ വിഷ്വൽ സിസ്റ്റമുള്ള ശരാശരി മനുഷ്യൻറെ കാഴ്ച ശക്തി 6/6 നെക്കാൾ മികച്ചതാണെങ്കിലും അത് പരിഗണിക്കേണ്ട ആവശ്യമില്ല.
കഠിനമായ വിഷ്വൽ ഫീൽഡ് വൈകല്യങ്ങൾ, വർണ്ണാന്ധത, കുറഞ്ഞ ദൃശ്യതീവ്രത, മിതമായ ആംബ്ലിയോപിയ, സെറിബ്രൽ കാഴ്ച വൈകല്യങ്ങൾ, വേഗത്തിൽ നീങ്ങുന്ന വസ്തുക്കളെ ട്രാക്കുചെയ്യാനുള്ള കഴിവില്ലായ്മ, അല്ലെങ്കിൽ മറ്റ് പല കാഴ്ച വൈകല്യങ്ങൾ എന്നിവ പോലുള്ള ചില വിഷ്വൽ പ്രശ്നങ്ങൾ ചില ആളുകൾക്ക് അനുഭവപ്പെടാം. ഇത്തരം അവസ്ഥയിൽ ചാർട്ട് ഉപയോഗിച്ച് അളക്കുന്ന കാഴ്ച ശക്തി സാധാരമായി (6/6) തന്നെ വന്നേക്കാം. അതിനാൽ, സാധാരണ വിഷ്വൽ അക്വിറ്റി (6/6) എല്ലായ്പോഴും സാധാരണ കാഴ്ചയെ സൂചിപ്പിക്കുന്നില്ല എന്ന് കരുതണം. എളുപ്പത്തിൽ അളക്കാനാവും എന്നതും, ഒരു വ്യക്തിക്ക് കൈകാര്യം ചെയ്യാൻ കഴിയുന്ന സാധാരണ ദൈനംദിന പ്രവർത്തനങ്ങളുമായി പൊരുത്തപ്പെടുന്നു എന്നതിനാലുമാണ് ഈ രീതിയിലുള്ള കാഴ്ച പരിശോധന വ്യാപകമായി ഉപയോഗിക്കുന്നതിനുള്ള കാരണം,.
പുറത്തേക്കുള്ള കണ്ണികൾ
വർഗ്ഗം:നേത്രവിജ്ഞാനം വർഗ്ഗം:കണ്ണ് വർഗ്ഗം:വിഷ്വൽ പെർസെപ്ഷൻ
നിറച്ചാർത്ത്
തൃശ്ശൂർ ജില്ലയിൽ വടക്കാഞ്ചേരി മുനിസിപ്പാലിറ്റിയിലെ എങ്കക്കാട് എന്ന പ്രദേശത്ത് 2015 മുതൽ നടത്തി വരുന്ന ദേശീയ ചിത്രരചനാ ക്യാമ്പാണ് നിറച്ചാർത്ത്. എങ്കക്കാട് സ്ഥിതി ചെയ്യുന്ന രാമസ്മാരക ലോവർ പ്രൈമറി സ്കൂളിന്റെ സംരക്ഷണസമിതിയുടെ നേതൃത്വത്തിലാണ് നിറച്ചാർത്ത് സംഘടിപ്പിക്കപ്പെടുന്നത്. രാജ്യത്തിന്റെ വിവിധ ഭാഗങ്ങളിൽ നിന്നുള്ള പ്രശസ്തരായ ചിത്രകാരന്മാർ പങ്കെടുക്കുന്ന ക്യാമ്പാണ്. ക്യാമ്പിലെ ചിത്രങ്ങളുടെ വിൽപ്പനയിലൂടെ ലഭിക്കുന്ന വരുമാനം സ്കൂളിന്റെ പുരോഗമന പ്രവർത്തങ്ങൾക്കായാണ് ഉപയോഗപ്പെടുത്തുന്നത്. ക്യാമ്പിനോടൊപ്പം തന്നെ വിദ്യാർത്ഥികൾക്കുള്ള ചിത്രരചനാ കളരിയും നടത്തുന്നു.
നിറച്ചാർത്ത് 2015
2015 ജനുവരി 16,17,18 തിയതികളിലായാണ് നിറച്ചാർത്ത് 2015 നടന്നത്. ക്യാമ്പിനോട് അനുബന്ധിച്ച് വിദ്യാർത്ഥികളുടെ ചിത്രരചനാ കളരിയും കലാപരിപാടികളും നടന്നു. രാജ്യത്തിന്റെ വിവിധ ഭാഗങ്ങളിൽ നിന്നുള്ള ചിത്രകാരന്മാർ പങ്കെടുത്ത ക്യാമ്പിൽ വരച്ച ചിത്രങ്ങളുടെ പ്രദർശനവും വിൽപ്പനയും നടന്നു.
നിറച്ചാർത്ത് 2016
2016 ജനുവരി 2,3,4 തിയതികളിലായി കേരള ലളിതകലാ അക്കാദമിയുടെ സഹകരണത്തോടെ വിദ്യാർത്ഥികൾക്കായുള്ള ത്രിദിന ചിത്രരചനാ കളരി നടന്നു. കളരിയുടെ രണ്ടാം ദിനത്തിൽ "പരിസ്ഥിതിയും ആരോഗ്യവും" എന്ന വിഷയത്തിൽ സെമിനാറും, തദ്ദേശീയർ ചേർന്ന് അണിയിച്ചൊരുക്കിയ കലാസന്ധ്യയും നടന്നു. 2016 ജനുവരി 15,16,17 തിയതികളിലായാണ് ദേശീയ ചിത്ര/ശില്പ കലാ ക്യാമ്പ് നടക്കുന്നത്.
മാലി കോബ്ര
മാലി കോബ്ര അല്ലെങ്കിൽ വെസ്റ്റ് ആഫ്രിക്കൻ സ്പിറ്റിങ്ങ് കോബ്ര. Naja katiensis പടിഞ്ഞാറൻ ആഫ്രിക്ക യിൽ കാണപ്പെടുന്ന വിഷം ചീറ്റാൻ കഴിവുള്ള മൂർഖൻ ഇനമാണ്.
അവലംബം
https://www.iucnredlist.org/species/13265887/13265894
ജി.എച്ച്.എസ്.എസ്. കുഞ്ചിത്തണ്ണി
ഇടുക്കി ജില്ലയിൽ ദേവികുളം നിയോജകമണ്ഡലത്തിലെ ഒരു സർക്കാർ വിദ്യാലയമാണ് ജി.എച്ച്.എസ്.എസ് കുഞ്ചിത്തണ്ണി. 1952 ലാണ് ഈ വിദ്യാലയം സ്ഥാപിതമായത്.
വർഗ്ഗം:ഇടുക്കി ജില്ലയിലെ വിദ്യാലയങ്ങൾ
ഐക്യരാഷ്ട്രസഭയുടെ കാലാവസ്ഥാ വ്യതിയാന സമ്മേളനം 2023
വലത്ത്‌|ലഘുചിത്രം|250x250ബിന്ദു| അൽ വാസൽ പ്ലാസ, എക്സ്പോ സിറ്റി, ദുബായ് ഐക്യരാഷ്ട്രസഭയുടെ 2023 ലെ കാലാവസ്ഥാ വ്യതിയാന കോൺഫറൻസ്  അഥവാ UNFCCC യുടെ അംഗങ്ങളുടെ കോൺഫറൻസ്, COP28 എന്നറിയപ്പെടുന്നു, 28-ാമത് ഐക്യരാഷ്ട്രസഭയുടെ കാലാവസ്ഥാ വ്യതിയാന സമ്മേളനം, 2023 നവംബർ 30 മുതൽ ഡിസംബർ 12 വരെ യുഎഇ, ദുബൈ എക്സ്പോ സിറ്റിയിൽ നടക്കുന്നു. 1992 ലെ ആദ്യത്തെ യുഎൻ കാലാവസ്ഥാ ഉടമ്പടി മുതൽ എല്ലാ വർഷവും നടക്കുന്ന സമ്മേളനമാണിത്. ആഗോള താപനില വർദ്ധനവ് പരിമിതപ്പെടുത്തുന്നതിനും കാലാവസ്ഥാ വ്യതിയാനവുമായി ബന്ധപ്പെട്ട ആഘാതങ്ങളുമായി പൊരുത്തപ്പെടുന്നതിനുമുള്ള നയങ്ങൾ അംഗീകരിക്കുന്നതിന് സർക്കാരുകൾ ഇത്തരം സമ്മേളനങ്ങൾ ഉപയോഗിക്കുന്നു.
പശ്ചാത്തലം
2021 ന്റെ തുടക്കത്തിലെ 2023ലെ പരിപാടിക്ക് ആതിഥേയത്വം വഹിക്കാൻ യുഎഇ വാഗ്ദാനം ചെയ്തിരുന്നു, 2021 നവംബറിൽ യുണൈറ്റഡ് അറബ് എമിറേറ്റ്സിന്റെ പ്രധാനമന്ത്രി ഷെയ്ഖ് മുഹമ്മദ് ബിൻ റാഷിദ് അൽ-മക്തൂം 2023 ലെ കോൺഫറൻസിന് യുഎഇ ആതിഥേയത്വം വഹിക്കുമെന്ന് പ്രഖ്യാപിച്ചു. രണ്ട് വർഷത്തിനിടെ ഇത് രണ്ടാം തവണയാണ് മിഡിൽ ഈസ്റ്റിൽ ഈ സമ്മേളനം നടക്കുന്നത്, 2012 ൽ ഖത്തറിനും 2007 ൽ ഇന്തോനേഷ്യയ്ക്കും ശേഷം ഒപെക് (OPEC) അംഗം 2050-ഓടെ കാർബൺ പുറന്തള്ളൽ പൂജ്യമായി കുറയ്ക്കുമെന്ന് യുഎഇ പ്രതിജ്ഞയെടുത്തു, ഇത്തരമൊരു പ്രതിജ്ഞയെടുക്കുന്ന ആദ്യത്തെ മധ്യപൌരസ്ത്യ സർക്കാർ കൂടിയാണ് യുഎഇ. 2016 സെപ്തംബർ 21-ന് പാരീസ് ഉടമ്പടിയിൽ ഒപ്പുവെച്ച മേഖലയിലെ ആദ്യത്തെ രാജ്യവും അവരായിരുന്നു രാജ്യാന്തരതലത്തിൽ ശുദ്ധമായ ഊർജത്തിനായി 50 ബില്യൺ ഡോളർ നിക്ഷേപിക്കുകയും 2030ഓടെ 50 ബില്യൺ ഡോളർ കൂടി വാഗ്ദാനം ചെയ്യുകയും ചെയ്തു  2022 നവംബറിൽ, ശുദ്ധമായ ഊർജ്ജത്തിൽ 100 ബില്യൺ ഡോളർ കൂടി നിക്ഷേപിക്കുന്നതിന് അമേരിക്കയുമായി സഹകരിക്കാൻ യുഎഇ സമ്മതിച്ചിട്ടുണ്ട്. വർഗ്ഗം:Articles containing Arabic-language text
ഇഡ സാക്സ്റ്റൺ മക്കിൻലി
ആദ്യകാലജീവിതം
ഒഹിയോ യിലെ കാൻറണിൽ, ഒരു ബാങ്കറായ ജയിസ് സാക്സ്റ്റണിൻറെയും കാതറീൻ ഡെവാൾട്ടിൻറെയും മൂത്തി പുത്രിയായിട്ടായിരുന്നു അവരുടെ ജനനം.
വർഗ്ഗം:1847-ൽ ജനിച്ചവർ വർഗ്ഗം:1907-ൽ മരിച്ചവർ വർഗ്ഗം:19-ആം നൂറ്റാണ്ടിലെ അമേരിക്കൻ വനിതകൾ വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ
ഐറിഡെസ് എമെരിസീ
ബംഗാൾ ഉൾക്കടൽ പ്രദേശത്തെ ആൻഡമാൻ നിക്കോബാർ ദ്വീപുകളിൽ കാണുന്ന ഒരു ഓർക്കിഡ് ഇനമാണ്  ഐറിഡെസ് എമെരിസീ . അത് ആ പ്രദേശത്ത് മാത്രം കാണപ്പെടുന്നതും തദ്ദേശീയത യുള്ളതുമായ ചെടിയാണ്. 1882ൽ വിവരിക്കപ്പെട്ട ചെടിയാണിത്. ഒരു അധിസസ്യം ആയ ഇത് മരത്തിൽ പടർന്ന് വളരുകയും വായുവിൽ നിന്നും നീരാവിയും പോഷണങ്ങളും വലിച്ചെടുക്കുകയും ചെയ്യുന്നു
ലിവിവ് ഓർഗൻ ഹാൾ
പതിനേഴാം നൂറ്റാണ്ടിൽ നിർമ്മിച്ച ലിവിവ് നഗരത്തിലെ സെന്റ് മേരി മാഗ്ഡലിൻ പള്ളിയിൽ സ്ഥിതി ചെയ്യുന്ന ഒരു കച്ചേരി ഹാളാണ് ലിവിവ് ഓർഗൻ ഹാൾ. ഉക്രെയ്നിലെ ഓർഗനുകളുടെ ഏറ്റവും വലിയ ഭവനങ്ങളിലൊന്നാണ് ഇത്. കൂടാതെ ഓർഗൻ, സിംഫണിക്, ചേംബർ സംഗീതം എന്നിവയുടെ കച്ചേരികൾ ഇവിടെ നടത്തുന്നു. ഏകദേശം 800 ചതുരശ്ര മീറ്ററും വലിപ്പവുമുള്ള ഇതിന് 350 ആളുകളെ വരെ ഉൾക്കൊള്ളാൻ കഴിയും. ഓരോ മാസവും ഏകദേശം മുപ്പത് പ്രകടനങ്ങൾ ഇവിടെ നടത്തുന്നു.
ചരിത്രം
സെന്റ് മരിയ മഗ്ദലീൻ റോമൻ കാത്തലിക് പള്ളിയുടെ മുൻ മതിലുകളിലാണ് ഹാൾ സ്ഥിതിചെയ്യുന്നത്. എന്നിരുന്നാലും, 1753-1758 മുതൽ ആർക്കിടെക്റ്റ് മാർട്ടിൻ അർബാങ്ക് സെൻട്രൽ ടവർ പുതുക്കിപ്പണിയാൻ തുടങ്ങി. പിന്നീട് സെബാസ്റ്റ്യൻ ഫെസിംഗർ വിശുദ്ധരായ സെന്റ് ഡൊമിനിക്, സെന്റ് ഹയാസിന്ത് എന്നിവരെ ചിത്രീകരിക്കുന്ന ഒരു അലങ്കാര മുഖചിത്രം ചേർത്തു. പതിനെട്ടാം നൂറ്റാണ്ടിന്റെ അവസാനത്തോടെ, ഓസ്ട്രിയൻ അധികാരികൾ ഈ കെട്ടിടം ശാശ്വതമായി അടച്ചു. പിന്നീട് 1922 വരെ ഇത് ഒരു വനിതാ ജയിലാക്കി മാറ്റി.
കച്ചേരി ഹാളിനുള്ളിൽ സ്ഥാപിച്ചിരിക്കുന്ന റീഗർ-ക്ലോസ് ശൈലിയിലുള്ള ഓർഗൻ ഗെബ്രൂഡർ റീഗർ 1932-ൽ കമ്മീഷൻ ചെയ്തു. 1933-ലാണ് ഇത് സ്ഥാപിച്ചത്. സോവിയറ്റ് കാലഘട്ടത്തിൽ, കച്ചേരി ഹാൾ ഒരു സ്പോർട്സ് ഹാളും ഡാൻസ് ഹാളും ഉൾപ്പെടെ വിവിധ ആവശ്യങ്ങൾക്കായി പ്രവർത്തിച്ചു. 1960-കൾ വരെ, ഈ സ്ഥലം പോളിടെക്‌നിക് ഇൻസ്റ്റിറ്റ്യൂട്ടിന്റെ ഉടമസ്ഥതയിലായിരുന്നു. എന്നാൽ ലിവിവ് കൺസർവേറ്ററി ഓർഗൻ ഹാൾ പുനർനിർമ്മിച്ചു. അത് ഇന്നും നിലനിർത്തുന്നു.
ഒരു ഔദ്യോഗിക കച്ചേരി സംഘടന എന്ന നിലയിൽ, 1988-ൽ എൽവിവ് ഹൗസ് ഓഫ് ഓർഗൻ ആൻഡ് ചേംബർ മ്യൂസിക് സ്ഥാപിക്കപ്പെട്ടു.
ഓർഗൻ
ഓർഗനിൽ 77 രജിസ്റ്ററുകൾ അടങ്ങിയിരിക്കുന്നു. അതിൽ 5 എണ്ണം ട്രാൻസ്മിഷൻ ആണ്. ഒരൊറ്റ പെഡലോടുകൂടിയ നാല് മാനുവലുകൾ വീതമുണ്ട്. ആദ്യത്തേതും രണ്ടാമത്തേതും മൂന്നാമത്തേതുമായ എല്ലാ മാനുവലുകളും ഗായകസംഘത്തിന്റെ ബാൽക്കണിയിൽ പ്രത്യേകം നിർമ്മിച്ച കോൺക്രീറ്റ് പ്ലാറ്റ്‌ഫോമിൽ സ്ഥിതി ചെയ്യുന്നു. നാലാമത്തെ മാനുവൽ സാക്രിസ്റ്റിക്ക് മുകളിലാണ് സ്ഥാപിച്ചിരിക്കുന്നത്. രണ്ട് കൺസോളുകൾ ഉണ്ട്: ഒന്ന് ഗായകസംഘത്തിന്റെ ബാൽക്കണിയിലും ഒന്ന് ചാൻസലിലും.
1969-ൽ, ഗെബ്രൂഡർ റീഗർ ഈ ഓർഗൻ ഭാഗികമായി നവീകരിക്കുകയും പുനഃസംഘടിപ്പിക്കുകയും ചെയ്തു. പ്രാഥമികമായി, പ്രധാന കൺസോൾ മൂന്ന് മാനുവൽ പതിപ്പ് ഉപയോഗിച്ച് മാറ്റി ഒരു സ്റ്റേജിൽ സ്ഥാപിച്ചു. കൂടാതെ, ഓർഗന്റെ പൈപ്പുകൾ പുനഃസ്ഥാപിച്ചു. പഴയ പൈപ്പുകൾ മാറ്റി പുതിയവ സ്ഥാപിക്കുകയും ടോൺ ചാനലുകളിലെയും റിലേ ചേമ്പറുകളിലെയും മെംബ്രണുകൾ മാറ്റിസ്ഥാപിക്കുകയും ചെയ്തു.
അവലംബം
വർഗ്ഗം:സംഗീതം
മിനി മോഹനൻ
മുംബയിലെ അറിയപ്പെടുന്ന സാഹിത്യകാരി.
മിനി തങ്കച്ചി എസ്സ് എന്ന് പൂർവ്വനാമം.
മഹാരാഷ്ട്രയിലെ കല്യാണിൽ താമസിക്കുന്നു
ആനുകാലികപ്രസിദ്ധീകരണങ്ങളിൽ കഥകൾ, കവിതകൾ, യാത്രാവിവരണങ്ങൾ, ലേഖനങ്ങൾ മുതലായവ എഴുതാറുണ്ട്.
ഇടുക്കിജില്ലയിലെ കാഞ്ചിയാർ സ്വദേശിയാണ്.
സ്കൂൾ പ്രഥമാദ്ധ്യാപകനായിരുന്ന ശ്രീ എ ജി പീതാംബരന്റെയും(തൃക്കൊടിത്താനം പീതാംബരൻ) ശ്രീമതി ശോഭനയുടെയും ദ്വിതീയപുത്രി. ശൈലജ തങ്കച്ചി, രശ്മി തങ്കച്ചി എന്നിവർ സഹോദരിമാർ.
ഭർത്താവ്, സെന്റർ റെയിൽവേ ഉദ്യോഗസ്ഥനായ ശ്രീ എം ‌‍ഡി  മോഹനൻ. ഏകപുത്രൻ മുരുകേശ് മോഹനൻ  ഉദ്യോഗാർത്ഥം  ജപ്പാനിൽ താമസിക്കുന്നു. .
പ്രസിദ്ധീകരിക്കപ്പെട്ട പുസ്തകങ്ങൾ
1. അവിസ്മരണീയ യാത്രകൾ (അമർനാഥ്, കശ്മീർ, ഭൂട്ടാൻ യാത്രാവിവരണം)
2. യാത്രാസ്മൃതികൾ ( അവിസ്മരണീയ യാത്രകൾ- പരിഷ്കരിച്ച രണ്ടാം പതിപ്പ്)
3. ഉത് സ്‌കുഷി നിഹോൺ (Beautiful Japan) - ജപ്പാൻ യാത്രാവിവരണം
5. ഇത്തിരി യാത്രകൾ, ഒത്തിരി വിസ്മയങ്ങൾ - ഭാരതത്തിലെ വിവിധസ്ഥലങ്ങളിലൂടെ നടത്തിയ യാത്രകളുടെ വിശേഷങ്ങൾ
6. ആകാശം കാണുന്ന വീട് (കഥാസമാഹാരം )
7. തൊട്ടാവാടിപൂക്കൾ ( കവിതാസമാഹാരം )
കൂടാതെ ഇരുപതിലധികം കഥാ, കവിതാ സമാഹാരങ്ങളിൽ രചനാപങ്കാളിത്തം
മലാവി തടാകം
മലാവി, മൊസാംബിക്ക്, ടാൻസാനിയ എന്നീ രാജ്യങ്ങളിൽ സ്ഥിതിചെയ്യുന്ന തടാകമാണ് മലാവി തടാകം (Lake Malawi/Lake Nyasa). ഇത് ന്യാസാ തടാകം എന്നും അറിയപ്പെടുന്നു. കിഴക്കൻ ആഫ്രിക്കൻ റിഫ്റ്റ് മേഖലയിലെ തെക്കേ അറ്റത്തുള്ള തടാകം ആണ് ഇത്.
ലോകത്തിലെ ഏറ്റവും വലിയ ഒൻപതാമത്തെതും ആഫ്രിക്കയിലെ മൂന്നാമത്തേതും, ആഴത്തിൽ ആഫ്രിക്കയിലെ രണ്ടാമത്തേതും ആയ തടാകം മലാവി തടാകമാണ്. ലോകത്തെ മറ്റ് എല്ലാ തടാകങ്ങളിലെതിനെക്കാളും അധികം മത്സ്യങ്ങൾ ഇവിടെ കാണപ്പെടുന്നു.
അവലംബം
വർഗ്ഗം:ആഫ്രിക്കയിലെ മഹാ തടാകങ്ങൾ വർഗ്ഗം:അന്താരാഷ്ട്ര തടാകങ്ങൾ വർഗ്ഗം:പുരാതന തടാകങ്ങൾ വർഗ്ഗം:ശുദ്ധജലതടാകങ്ങൾ
ഞാൻ ഒന്നു പറയട്ടെ
ഞാൻ ഒന്നു പറയട്ടെ 1982-ൽ ഇറങ്ങിയ കെ. എ. വേണുഗോപാൽ സംവിധാനം ചെയ്ത ഒരു മലയാളചലച്ചിത്രമാണ്. അത് നിർമ്മിച്ചത് നസർ മലിയെക്കലും ബാബു മേനോനുമാണ്. ചലച്ചിത്രത്തിൽ അഭിനയിച്ച പ്രമുഖ അഭിനേതാക്കളിൽ മോഹൻ, നെടുമുടി വേണു, കലാരഞ്ജിനി, ജയഭാരതി, മോഹൻലാൽ എന്നിവർ പെടുന്നു. ചലച്ചിത്രത്തിന്റെ സംഗീത സ്കോർ നടത്തിയത് കെ. രാഘവനാണ്.
==താരനിര ==
പുറത്തേക്കുള്ള കണ്ണികൾ
വർഗ്ഗം:മുല്ലനേഴിയുടെ ഗാനങ്ങൾ വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:മുല്ലനേഴി- രാഘവൻ ഗാനങ്ങൾ വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:
രക്തപുഷ്പം (ചലച്ചിത്രം)
ഗണേഴ്സ് പിക്ചേർസിന്റെ ബാനറിൽ കെ.പി. കൊട്ടാരക്കര നിർമ്മിച്ച് ജെ ശശികുമാർ സംവിധാനം ചെയ്ത് 1970ൽ പുറത്തിറങ്ങിയ മലയാളചലച്ചിത്രമാണ് രക്തപുഷ്പം. ഈചിത്രം1970 ജൂലൈ 17-ന് കേരളത്തിൽ പ്രദർശനം തുടങ്ങി .മലയാളചലച്ചിത്രം ഡേറ്റാബേസിൽ നിന്ന്] രക്തപുഷ്പം
ചലച്ചിത്രംകാണാൻ
വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
മാസിസ്
മാസിസ് (അർമേനിയൻ: Մասիս) അർമേനിയയിലെ അരാരത്ത് പ്രവിശ്യയിലെ ഒരു പട്ടണവും നഗര മുനിസിപ്പൽ സമൂഹവുമാണ്. ഹ്രസ്ദാൻ നദിയുടെ ഇടതു കരയിൽ, തലസ്ഥാനമായ യെറിവാനിൽ നിന്ന് 9 കിലോമീറ്റർ തെക്കുപടിഞ്ഞാറായി, അരരാത്ത് പർവതത്തിന് അഭിമുഖമായാണ് ഇത് സ്ഥിതിചെയ്യുന്നത്. യെറിവാനിൽ സർവീസ് നടത്തുന്ന ഒരു വലിയ റെയിൽറോഡ് വ്യാപാര സംവിധാനം പട്ടണത്തിൽ നിലനിൽക്കുന്നു. അസർബെയ്ജാനുമായുള്ള അതിർത്തി അടയ്ക്കുന്നത് വരെ തലസ്ഥാന നഗരത്തെ നഖിച്ചേവൻ സ്വയംഭരണ സോവിയറ്റ് സോഷ്യലിസ്റ്റ് റിപ്പബ്ലിക്കുമായി റെയിൽവേ വഴി ബന്ധിപ്പിച്ചിരുന്നു.
അരാരത്ത് പർവ്വതം, ലിറ്റിൽ അരാരത്ത് എന്നിവയ്ക്ക് ഏറ്റവുമടുത്തുള്ള ജനവാസ കേന്ദ്രങ്ങളിലൊന്നാണ് മാസിസ്. നഗരത്തിലെ ഒട്ടുമിക്ക പ്രദേശങ്ങളിൽ നിന്നും മലനിരകൾ ദൃശ്യമാണ്.
പദോൽപ്പത്തി
മാസിസ് (അർമേനിയൻ: Մասիս) എന്നത് അരരാത്ത് പർവതത്തിന്റെ കൊടുമുടിയുടെ അർമേനിയൻ പേരാണ്. അർമേനിയൻ ഗോത്രപിതാവായിരുന്ന ഹേക്കിന്റെ കൊച്ചുമകനായ അമസിയ രാജാവിൽ നിന്നാണ് ഈ പേര് ലഭിച്ചതെന്ന് രേഖപ്പെടുത്തുന്ന ദ ഹിസ്റ്ററി ഓഫ് അർമീനിയ എന്ന ചരിത്ര ഗ്രന്ഥം അദ്ദേഹം പർവതത്തെ മാസിസ് എന്ന് തന്റെ സ്വന്തം പേരിൽ വിളിച്ചിരുന്നതായും വ്യക്തമാക്കുന്നു.
ചരിത്രം
ചരിത്രപരമായി, പുരാതന അർമേനിയയിലെ ചരിത്രപ്രസിദ്ധമായ പ്രവിശ്യയായ ഐരാരത്തിലെ വോസ്താൻ ഹയോട്ട്സ് കന്റോണിലാണ് ആധുനിക മാസിസ് പ്രദേശം ഉൾപ്പെടുത്തിയിരിക്കുന്നത്. നരിമാൻലു, സാംഗിബസാർ, ഉലുഖാൻലു എന്നീ മൂന്ന് ഗ്രാമങ്ങൾ ഉൾപ്പട്ടതാണ് മാസിസ് പട്ടണം. ഒന്നാം റിപ്പബ്ലിക് ഓഫ് അർമേനിയയുടെ കാലഘട്ടത്തിൽ (1918-1920), അസർബൈജാൻ ഡെമോക്രാറ്റിക് റിപ്പബ്ലിക്കിന്റെ പിന്തുണയോടെ സാംഗിബസാറിലെയും മറ്റ് സമീപ ഗ്രാമങ്ങളിലെയും തുർക്കി സംസാരിക്കുന്ന മുസ്ലീം ജനസംഖ്യ അസർബൈജാനുമായി കൂട്ടിച്ചർക്കുകയെന്ന ലക്ഷ്യത്തോടെ അർമേനിയൻ അധികാരികൾക്കെതിരെ കലാപം നടത്തി. അർമേനിയൻ ഭരണകൂടത്തിന് കീഴടങ്ങാൻ വിമതർക്ക് അന്ത്യശാസനം നൽകിയ ശേഷം, അത് നിരസിക്കപ്പെട്ടതോടെ, അർമേനിയൻ സൈന്യം 1920 ജൂൺ 20 ന് സാംഗിബസാർ തിരിച്ചുപിടിക്കുകയും ഗ്രാമത്തിലെ കുറച്ച് തുർക്കി ജനതയെ പുറത്താക്കുകയും ചെയ്തു. നേരേമറിച്ച്, ഉലുഖാൻലുവിലെ തുർക്കി വംശജർ അർമേനിയൻ ഭരണത്തോട് വിശ്വസ്തരായി തുടർന്നു.
നരിമാൻലു, സാംഗിബസാർ, ഉലുഖാൻലു എന്നീ ഗ്രാമങ്ങളുടെ ലയനത്തിനുശേഷം 1953-ൽ സോവിയറ്റ് ഗവൺമെന്റ് ഹ്രസ്ദാൻ എന്ന പേരിൽ മാസിസ് ഔദ്യോഗികമായി സ്ഥാപിച്ചു. പുനസ്ഥാപിച്ച മാസിസ് റയോണിന്റെ (1937 മുതൽ 1953ൽ നിർത്തലാക്കുന്നതുവരെ സാംഗിബസാർ റയോൺ എന്നായിരുന്നു മുമ്പ് അറിയപ്പെട്ടിരുന്നത്) കേന്ദ്രമാക്കുന്നതിനായി 1969-ൽ താമസകേന്ദ്രത്തെ മാസിസ് എന്ന് പുനർനാമകരണം ചെയ്തു. 2 വർഷത്തിനുള്ളിൽ, മാസിസിന് 1971-ൽ നഗര വിഭാഗത്തിലുള്ള താമസകേന്ദ്രമെന്ന പദവി ലഭിച്ചു.
സോവിയറ്റ് കാലഘട്ടത്തിൽ കാർഷികോത്പന്നങ്ങളുടെയും ലഘുവ്യവസായങ്ങളുടെയും കേന്ദ്രമായി ഈ താമസകേന്ദ്രം വികസിപ്പിച്ചെടുത്തു. മിയാസ്‌നികിയൻ ഫർണിച്ചർ ഫാക്ടറി, യെറിവാൻ പരവതാനി നെയ്ത്ത് ഫാക്ടറിയുടെ മാസീസ് ഘടകം, അതുപോലെ യെരേവൻ കടലാസ് നിർമ്മാണ പ്ലാന്റിന്റെ ശാഖ എന്നിവയുൾപ്പെടെ നിരവധി വലിയ കമ്പനികളുടെ ആസ്ഥാനമായി ഇത് ക്രമേണ മാറി. സോവിയറ്റ് യൂണിയന്റെ ശിഥിലീകരണത്തിനുശേഷം, 1995-ൽ പാസാക്കിയ റിപ്പബ്ലിക് ഓഫ് അർമേനിയയുടെ പ്രദേശിക ഭരണത്തിന്റെ പുതിയ നിയമത്തെ അടിസ്ഥാനമാക്കി, പുതുതായി രൂപീകരിച്ച അരരാത്ത് പ്രവിശ്യയ്ക്കുള്ളിലെ ഒരു പട്ടണമെന്ന പദവി മാസിസിന് ലഭിച്ചു. തുർക്കിയുമായുള്ള അതിർത്തിയിൽ അറാസ് നദി വരെ നീണ്ടുകിടക്കുന്ന നിരവധി ഗ്രാമങ്ങളുമായി മാസിസ് പട്ടണം ബന്ധപ്പെട്ടിരിക്കുന്നു. രാത്രികളിൽ, തുർക്കിയിലെ അരാരത്ത് പർവതത്തിന്റെ ചരിവുകളിൽ നിരവധി കുർദിഷ് ഗ്രാമങ്ങളുടെ ദീപങ്ങൾ കാണാൻ സാധിക്കുന്നു.
ഭൂമിശാസ്ത്രം
പുരാതന നഗരമായ അർട്ടഷാത്തിലേക്കുള്ള പാതയിൽ, യെറിവാനിൽ നിന്ന് 16 കിലോമീറ്റർ തെക്കുപടിഞ്ഞാറായി ഹ്രസ്ദാൻ നദിയുടെ ഇടത് കരയിൽ അരാരത്ത് സമതലത്തിലാണ് മാസിസ് സ്ഥിതി ചെയ്യുന്നത്. സമുദ്രനിരപ്പിൽ നിന്ന് ശരാശരി 854 മീറ്റർ ഉയരമുണ്ട്. വേനൽക്കാലം പൊതുവെ ഹ്രസ്വവും ചൂടുള്ളതുമായ ഇവിടെ ശീതകാലം താരതമ്യേന നീണ്ടതും വളരെ തണുപ്പുള്ളതുമാണ്.
അവലംബം
വർഗ്ഗം:അർമേനിയയിലെ നഗരങ്ങൾ
കുള്ളെനിയ
ഇന്ത്യയിലെയും ശ്രീലങ്കയിലെയും തെക്കൻ പശ്ചിമഘട്ട മലനിരകളിലെ മഴക്കാടുകളിൽ കാണപ്പെടുന്ന മാൽവേസീ കുടുംബത്തിലെ വലിയമരങ്ങൾ ഉള്ള ഒരു ജനുസ്സാണ് കുള്ളെനിയ (Cullenia). മുമ്പ് ഉണ്ടായിരുന്ന വർഗ്ഗീകരണരീതിയനുസരിച്ച് ഇതിനെ കപ്പോക്ക് ട്രീ കുടുംബമായ (ബൊംബാക്കേസീ)യിൽ ആയിരുന്നു പെടുത്തിയിരുന്നത്. എന്നാൽ ആൻജിയോസ്പേം ഫൈലോജനി ഗ്രൂപ്പ് വർഗ്ഗീകരണം പ്രകാരം ഇന്നിത് മാൽവേസീ കുടുംബത്തിലാണ് ഉൾപ്പെടുന്നത്. തിരുവിതാംകൂർ മഹാരാജാവിന്റെ കൊട്ടാരത്തിലെ സസ്യശാസ്ത്രത്തിൽ താല്പര്യമുണ്ടായിരുന്ന റസിഡന്റ് ജനറൽ വില്യം കുള്ളന്റെ (1785-1862) പേരിലാണ് ഈ ജനുസ് അറിയപ്പെടുന്നത്.
അവലംബം
വർഗ്ഗം:മാൽവേസീ
ഏരിവാള
കേരളത്തിൽ കണ്ടുവരുന്ന മുശി മത്സ്യമാണ് ഏരിവാള (Walking catfish). . പ്രാദേശികമായി പല പേരുകളിലും ഈ മത്സ്യം അറിയപ്പെടുന്നു. ഇവയ്ക്ക് അന്തരീക്ഷവായു നേരിട്ട് ശ്വസിക്കാനുള്ള കഴിവുണ്ട്. പാർശ്വച്ചിറകുകൾ ഉപയോഗിച്ച് ഉരഗങ്ങളെപ്പോലെ ഇവ കരയിലൂടെ ഇഴയുന്നു. ഇവയുടെ ശരീരത്തിനു ഒരു തരം വഴുവഴുപ്പാണ്.മുഖത്ത് മീശരോമങ്ങളുണ്ട്. ഭക്ഷണയോഗ്യമായ മത്സ്യമായതുകൊണ്ട് വിപണിമൂല്യമുള്ള ഒരു മത്സ്യമാണ്.
അവലംബം
വർഗ്ഗം:മത്സ്യങ്ങൾ
പൂവെരുക്
ലഘുചിത്രം|The small Indian civet is a nocturnal hunter. ശരീരത്തിലാകമാനം മഞ്ഞകലർന്ന തവിട്ടുനിറത്തിലുള്ള പുള്ളികളും വാലിൽ വളയങ്ങളുമുള്ള സാധാരണ ഇനം വെരുകാണ് പൂവെരുക് ഇവയുടെ രോമാക്കുപ്പായത്തിന്റെ നിറം തവിട്ടു മുതൽ ചാരനിറം വരെയാകാം. കറുപ്പും വെളുപ്പും വളയങ്ങളുള്ള വാലിൽ ഇരുണ്ട വളയങ്ങളുണ്ടാകും. മുതുകിൽ രോമങ്ങളില്ല. ക്രീം നിറമുള്ള കഴുത്തിൽ കുറുകെ രണ്ടു ഇരുണ്ട വരകളുണ്ട്. ചെവികൾ ചെറുതും ഉരുണ്ടതുമാണ്.അവ പൂച്ചയുടെതുപോലെ തലയുടെ മുകളിൽ പരസ്പരം അടുത്താണുള്ളത്. കാലുകൾ ഇരുണ്ട നിറമുള്ളതും നീളമുള്ളതുമാണ്.
സ്വഭാവരീതി
തറയിൽ കഴിയാനാണ് താല്പര്യം. അപൂർവ്വമായെ മരത്തിൽ കഴിയാറുള്ളു. മാളങ്ങളിലോ പാറയ്ക്കിടയിലോ കൂടുണ്ടാക്കുന്നു.
ആവാസവ്യവസ്ഥ
ജമ്മു കാശ്മീർ, മരുഭൂമി, ഹിമാലയം എന്നിവടങ്ങളിലൊഴിച്ച്  ഇന്ത്യയിൽ എല്ലാ ആവാസവ്യവസ്ഥയിലും കാണപ്പെടുന്നു.
ടി.എം. ചിദംബര രഘുനാഥൻ
ഒരു തമിഴ് സാഹിത്യകാരനും പരിഭാഷകനും പത്രപ്രവർത്തകനും സാഹിത്യ വിമർശകനുമായിരുന്നു '''ടി.എം. ചിദംബര രഘുനാഥൻ''' (തമിഴ്: தொ. மு. சிதம்பர ரகுநாதன், 20 ഒക്ടോബർ 1923 – 31 ഡിസംബർ 2001). ''ടി.എം.സി. രഘുനാഥൻ, തൊ.മു.സി. രഘുനാഥൻ, തൊ.മു.സി'' എന്നീ പേരുകളിലും അറിയപ്പെട്ടിരുന്നു.
ജീവിതരേഖ
1923-ൽ തമിഴ്‌നാട്ടിലെ തിരുനെൽവേലിയിൽ ജനിച്ചു. ടി.എം.സിയുടെ മൂത്ത സഹോദരൻ ടി.എം. ഭാസ്കര തൊണ്ടമാൻ, ഇന്ത്യൻ സിവിൽ സർവീസിലെ അംഗവും എഴുത്തുകാരനുമായിരുന്നു. എ. ശ്രീനിവാസ രാഘവന്റെ ശിഷ്യനായിരുന്നു ഇദ്ദേഹം. 1941-ൽ പ്രശാന്ത വികടൻ എന്ന മാസികയിൽ ടി.എം.സിയുടെ ആദ്യത്തെ ചെറുകഥ അച്ചടിച്ചുവന്നു. 1942-ൽ ഇന്ത്യൻ സ്വാതന്ത്ര്യസമര പ്രവർത്തനത്തിൽ പങ്കാളിയായതിന് അറസ്റ്റ് ചെയ്ത് ജയിലിലടയ്ക്കപ്പെട്ടു. 1944-ൽ ചെറിയ സമയത്തേക്ക് ദിന മണി എന്ന ദിനപത്രത്തിൽ സബ്-എഡിറ്ററായി പ്രവർത്തിച്ചിരുന്നു. തുടർന്ന് 1946-ൽ മുല്ലൈ എന്ന സാഹിത്യ മാസികയിലും പ്രവർത്തിച്ചു. 1945-ൽ ആദ്യത്തെ നോവലായ പുയൽ പ്രസിദ്ധീകരിച്ചു. 1948-ൽ ചിദംബര രഘുനാഥൻ എഴുതിയ ഇലക്കിയ വിമർശനം എന്ന സാഹിത്യ വിമർശന ഗ്രന്ഥം ഏറെ ശ്രദ്ധിക്കപ്പെട്ടു. 1951-ൽ രണ്ടാമത്തെ നോവലായ പഞ്ചും പസിയും പ്രസിദ്ധീകരിച്ചു. ഈ നോവൽ‍ ചെക്ക് ഭാഷയിലേക്ക് പരിഭാഷ ചെയ്യപ്പെടുകയും പ്രസിദ്ധീകരിച്ച് ആഴ്ചകൾക്കുള്ളിൽ 50,000 കോപ്പികൾ വിറ്റഴിയുകയും ചെയ്തു. അതേ വർഷം തന്നെ ചിദംബര രഘുനാഥന്റെ ആദ്യത്തെ കഥാസമാഹാരവും പുറത്തിറങ്ങി. 1954 മുതൽ 1956 വരെ ശാന്തി എന്ന പേരിൽ ഒരു സാഹിത്യ മാസിക ടി.എം.സിയുടെ നേതൃത്വത്തിൽ പ്രസിദ്ധീകരിച്ചിരുന്നു. ഈ മാസികയിലൂടെ ധാരാളം യുവ എഴുത്തുകാരെ ടി.എം.സി പരിചയപ്പെടുത്തുകയുണ്ടായി. ഡാനിയൽ സെൽവരാജ്, സുന്ദര രാമസ്വാമി, ജയകാന്തൻ, കി. രാജനാരായ​ണൻ എന്നീ എഴുത്തുകാർ ശാന്തി മാസികയിൽ എഴുതിയിട്ടുണ്ട്. അടുത്ത പത്തു വർഷക്കാലം ടി.എം.സി, വിവിധ മാസികകൾക്കായി ഫ്രീലാൻസ് പ്രവർത്തനം നടത്തുകയുണ്ടായി. 1960-കളുടെ പകുതിയിൽ ചിദംബര രഘുനാഥൻ, സോവിയറ്റ് ലാന്റ് പബ്ലിക്കേഷൻസിൽ (സോവിയറ്റ് ഇൻഫർമേഷൻ ബ്രാഞ്ച്) പ്രവർത്തനമാരംഭിച്ചു. ഇവിടെവച്ച് അദ്ദേഹം ധാരാളം റഷ്യൻ കൃതികൾ തമിഴിലേക്ക് പരിഭാഷപ്പെടുത്തിയിട്ടുണ്ട്. മാക്സിം ഗോർക്കിയുടെ അമ്മ, വ്ലാദ്‌മിർ മയകോവ്ക്സ്കിയുടെ വ്ലാദ്മിർ ഇലിച്ച് ലെനിൻ എന്നീ കൃതികൾ ഇവിടെവെച്ചാണ് പരിഭാഷ ചെയ്തത്. 1983-ൽ സാഹിത്യ വിമർശനഗ്രന്ഥമായ ഭാരതി: കാലമും കരുത്തും (lit. ഭാരതി – കാലവും ആശയങ്ങളും) എന്ന ഗ്രന്ഥത്തിന് തമിഴിനുള്ള കേന്ദ്ര സാഹിത്യ അക്കാദമി പുരസ്കാരം ലഭിക്കുകയുണ്ടായി. 1985-ൽ ചിലപ്പതികാരത്തിന്റെ കർത്താവായ ഇളങ്കോവടികളെക്കുറിച്ച് ഇളങ്കോ അടികൾ യാർ (ആരാണ് ഇളങ്കോവടികൾ) എന്ന പഠനഗ്രന്ഥം പ്രസിദ്ധീകരിച്ചു. 1988-ൽ സോവിയറ്റ് ലാന്റിൽ നിന്നും വിരമിച്ചു. 2001-ൽ പാളയങ്കോട്ടയിൽ വച്ച് അന്തരിച്ചു.
തമിഴ് എഴുത്തുകാരനായ പുതുമൈപ്പിത്തന്റെ സുഹൃത്തും സഹപ്രവർത്തകനുമായിരുന്നു ചിദംബര രഘുനാഥൻ. 1948-ൽ പുതുമൈപ്പിത്തന്റെ മരണത്തിനുശേഷം രഘുനാഥൻ, അദ്ദേഹത്തിന്റെ കൃതികൾ ശേഖരിക്കുകയും പ്രസിദ്ധീകരിക്കുകയും ചെയ്തു. 1951-ൽ പുതുമൈപ്പിത്തനെക്കുറിച്ച് ഒരു ജീവചരിത്രവും രഘുനാഥൻ രചിച്ചിരുന്നു. 1999-ൽ പുതുമൈപ്പിത്തൻ കഥൈകൾ: ചില വിമർശനങ്കളും വിഷമങ്ങളും എന്ന പേരിൽ വിമർശനഗ്രന്ഥവും പ്രസിദ്ധീകരിച്ചു. ഈ ഗ്രന്ഥം 1951-ൽ ജീവചരിത്രത്തിന്റെ തുടർച്ചയായിരുന്നു. 1942 മുതൽ 1962 വരെയുള്ള സമയത്താണ് രഘുനാഥന്റെ കൂടുതൽ കൃതികളും പുറത്തിറങ്ങിയത്. പഞ്ചും പസിയും എന്ന നോവലിൽ തന്റെ രാഷ്ട്രീയത്തെക്കുറിച്ച് രഘുനാഥൻ സൂചിപ്പിക്കുന്നുണ്ട്. ഈ നോവൽ തമിഴ്‌നാട്ടിലെ നെയ്ത്തുകാരുടെ ജീവിതപ്രശ്നങ്ങൾ ചർച്ച ചെയ്യുന്നതായിരുന്നു. നോവലുകൾ കൂടാതെ തിരുച്ചിറമ്പല കവിരായർ എന്ന തൂലികാനാമത്തിൽ കവിതകളും എഴുതിയിട്ടുണ്ട്. ആകെ നാല് കഥാസമാഹാരങ്ങളും മൂന്ന് നോവലുകളും മൂന്ന് കവിതാസമാഹാരങ്ങളും രണ്ട് നാടകങ്ങളും ഒരു ജീവചരിത്രഗ്രന്ഥവും ചില വിമർശന - പഠന ഗ്രന്ഥങ്ങളും രഘുനാഥൻ രചിച്ചിട്ടുണ്ട്.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:തമിഴ് കഥാകൃത്തുക്കൾ വർഗ്ഗം:തമിഴ് കവികൾ വർഗ്ഗം:തമിഴ് ചെറുകഥാകൃത്തുക്കൾ
ഇന്തോചൈനീസ് സ്പിറ്റിങ്ങ് കോബ്ര
ഇന്തോ-ചൈനീസ് സ്പിറ്റിങ്ങ് കോബ്ര അല്ലെങ്കിൽ തായ് സ്പിറ്റിങ്ങ് കോബ്ര (Naja siamensis) തെക്കൻ ഏഷ്യ യിൽ കാണപ്പെടുന്ന വിഷം ചീറ്റുന്ന മൂർഖൻ ആണ്.
വിവരണം
ഇവയുടെ നിറം കറുപ്പ്, ബ്രൗൺ , ചാരനിറം എന്നിങ്ങനെ വിത്യാസപ്പെട്ടിരിക്കുന്നു.വെളുത്ത കുത്തുകൾ ശരീരത്തിൽ ഉണ്ട്.പത്തിയിൽ കാണപ്പെടുന്ന വെള്ള നിറത്തിൽ ഉള്ള പാറ്റേണുകൾ ആണ് ഇതിനെ മറ്റ് മൂർഖൻ ഇനങ്ങളിൽ നിന്ന് എളുപ്പത്തിൽ വേർതിരിച്ച് മനസ്സിലാക്കാൻ സാധിക്കുന്നത്.പടിഞ്ഞാറൻ തായ്‌ലാന്റ് ൽ കാണപ്പെടുന്ന ഇനം കൂടുതലും കറുപ്പാണ്. പ്രയപൂർത്തിയായവക്ക് 3അടി മുതൽ 3.9 അടി വരെ വലിപ്പം കാണപ്പെടുന്നു. 5 അടി നീളം ഉള്ളത് ലഭിച്ചിട്ടുണ്ട് എന്നാൽ അവ വളരെ അപൂർവ്വമാണ്.ശരീര ഭാരം ശരാശരി 1600ഗ്രാം.
വിഷം
ഇവയുടെ വിഷത്തിൽ പ്രധാനമായും ന്യൂറോടോക്സിൻ, സൈറ്റോടോക്സിനും അടങ്ങിയിരിക്കുന്നു.തായ്‌ലാന്റ് ൽ വെച്ച് എലികളിൽ നടത്തിയ LD50 പരീക്ഷണങ്ങൾ അനുസരിച്ച് വിഷത്തിന്റെ വീര്യം 0.28mg/kg-0.18mg-0.42mg/kg .മറ്റൊരു പഠനം അനുസരിച്ച് 1.07mg/kg-1.42mg/kg.
അവലംബം
https://en.m.wikipedia.org/wiki/Indochinese_spitting_cobra
ട്രോയ് എൽഡർ
ട്രോയ് എൽഡർ OAM (1977 ഒക്ടോബർ 15 ന് വെസ്റ്റ് ഓസ്ട്രേലിയയിലെ ബൺബറിയിൽ ജനിച്ചു) ഓസ്ട്രേലിയയിൽ നിന്നുള്ള ഫീൽഡ് ഹോക്കി സ്ട്രൈക്കർ, മിഡ്ഫീൽഡർ എന്നിവയാണ്. ഏഥൻസിലെ 2004 സമ്മർ ഒളിമ്പിക്സിൽ സ്വർണമെഡൽ നേടിയ പുരുഷന്മാരുടെ ദേശീയ ടീമിന്റെ അംഗമായിരുന്നു അദ്ദേഹം. നാല് വർഷം മുൻപ്, സിഡ്നി ഒളിംപിക് ഗെയിംസിന് ആതിഥ്യമരുളിയപ്പോൾ, ദേശീയ ടീം ആയ കൂക്കാബുറാസിനൊപ്പം എൽഡർ മൂന്നാം സ്ഥാനം നേടി.
ക്യൂൻസ്ലാൻഡിലുള്ള ബുണ്ടാബർഗിൽ നിന്ന് ഉത്ഭവിച്ച എൽഡർ ഓൾ ബ്ലാക്സ് ഹോക്കി ക്ളബ്ബ് ടീമിനു വേണ്ടിയാണ് താരമായത്. വുഡ്ഡി എന്ന് വിളിപ്പേരുള്ള എൽഡർ നാഷണൽ ജൂനിയർ സ്ക്വാഡുള്ള ഒരു കളിക്കാരൻ എന്ന നിലയിൽ 1997 -ൽ ഇന്ത്യയ്ക്കെതിരെ മിൽട്ടൺ കയിൻസ് ഹോക്കി ജൂനിയർ വേൾഡ് കപ്പ്  സ്വന്തമാക്കി. ക്യൂൻസ്ലാന്റിലെ ബ്ലെയ്ഡ്സുകളുമായി 1998- ലെ ഓസ്ട്രേലിയൻ ഹോക്കി ലീഗ് സീസണിനു ശേഷം, ലാഹോറിലെ 1998 പുരുഷന്മാരുടെ ഹോക്കി ചാമ്പ്യൻസ് ട്രോഫിയിൽ സീനിയർ നാഷണൽ സ്ക്വാഡിലെ താരമായിരുന്നു. അവിടെ ഓസ്ട്രേലിയ വെങ്കലം നേടി വിജയിച്ചു. ബ്രിസ്ബെയ്നിലെ 1999 പുരുഷന്മാരുടെ ഹോക്കി ചാമ്പ്യൻസ് ട്രോഫിയിൽ വിജയിച്ചിട്ടുള്ള ടീമിന്റെ ഭാഗമായിരുന്നു അദ്ദേഹം.
ബാഹ്യ ലിങ്കുകൾ
വർഗ്ഗം:1977-ൽ ജനിച്ചവർ വർഗ്ഗം:ഓസ്ട്രേലിയയിലെ ഒളിമ്പിക് ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയൻ പുരുഷ ഫീൽഡ് ഹോക്കി കളിക്കാർ വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ
സിൽക്ക് റോഡ് (ഡാർക്ക് നെറ്റ്)
നിയമവിരുദ്ധമായ ലഹരിവസ്തുക്കൾ വിൽക്കുന്ന ഒരു ഓൺലൈൻ കരിഞ്ചന്തയും ആദ്യത്തെ ആധുനിക ഡാർക്ക് നെറ്റ് വിപണിയും ആണ് സിൽക്ക് റോഡ്.ടോർ എന്ന ഡാർക്ക് നെറ്റിൽ 2011 ഫെബ്രുവരിയിൽ പ്രവർത്തനമാരംഭിച്ച ഇൗ വാണിജ്യസൈറ്റ് പതിനായിരത്തിലധികം ഉൽപ്പനങ്ങൾ കാഴ്ചവെച്ചു.അതിൽ 70%വും ലഹരി മരുന്ന് അയിരുന്നു  .ഇത്തരത്തിൽ നിയമവിരുദ്ധവും അപകടകരവുമായ ഉൽപ്പനങ്ങൾ വിറ്റഴിച്ചിരുന്ന ഇൗ സൈറ്റിനെ 2013 ഒക്ടോബറിൽ എഫ്.ബി.എെ നിർത്തലാക്കുകയും  അതിന്റെ ഉടമയായ റോസ് വില്യം ഉൽബ്രിക്കതിനെ അറസ്റ്റ് ചെയ്യുകയും ചെയ്തു .എന്നാൽ 2013 നവംബർ 6-ന് പീറ്റർ റോബർട്ട് എന്ന ആൾ സിൽക്ക് റോഡ്2.0 എന്ന പേരിൽ ഇൗ സൈറ്റ് പുനരാരംഭിച്ചുവെങ്കിലും  2014 നവംബർ 6-ന്അയാളെ അറസ്റ്റ് ചെയ്യുകയും ഇാ സൈറ്റിനേയും നിർത്തലാക്കുകയും ചെയ്തു.
അവലംബം
വർഗ്ഗം:ഡീപ്പ് വെബ്ബ് വർഗ്ഗം:ഡീപ്പ് വെബ്ബ്‍
സെപ്റ്റിമിയസ് സെവെറസ്
റോമാ സാമ്രാജ്യത്തിലെ ഇരുപതാം ചക്രവർത്തിയായിരുന്നു സെപ്റ്റിമിയസ് സെവെറസ് (Septimius Severus (/səˈvɪərəs/; Latin: Lucius Septimius Severus Augustus - 11 ഏപ്രിൽ 145 – 4 ഫെബ്രുവരി 211).
അന്ന് റോമാ സാമ്രാജ്യത്തിന്റെ ഭാഗമായിരുന്ന ഇന്നത്തെ ലിബിയയിൽ ആയിരുന്നു അദ്ദേഹം ജനിച്ചത്. അന്ന് ആ പ്രദേശം ലെപ്ടിസ് മാഗ്ന എന്നായിരുന്നു അറിയപ്പെട്ടിരുന്നത്. ആഫ്രിക്കയിൽ ജനിച്ച ആദ്യ റോമൻ ചക്രവർത്തിയായിരുന്നു സെവെറസ്.
അവലംബം
വർഗ്ഗം:റോമൻ ചക്രവർത്തിമാർ വർഗ്ഗം:ജീവചരിത്രം
ബൊംബാക്കേസീ
സപുഷ്പി സസ്യങ്ങളുടെ ഒരു കുടുംബമായി വളരെക്കാലം അംഗീകരിക്കപ്പെട്ടിരുന്ന ഒരു കുടുംബമാണ് ബൊംബാക്കേസീ. ബോംബാക്സ് ജനുസിനെ അടിസ്ഥാനമാക്കിയായിരുന്നു ഈ കുടുംബത്തിന് പേർ നൽകിയിരുന്നത്. ഇപ്പോൾ ഇതിലെ അംഗങ്ങൾ മാൽവേസീ കുടുംബത്തിലാണ് ഉള്ളത്.
ജി.എച്ച്.എസ്.എസ്. സൗത്ത് വാഴക്കുളം
എറണാകുളം ജില്ലയിലെ കുന്നത്തുനാട് നിയോജകമണ്ഡലത്തിലെ ഒരു സർക്കാർ വിദ്യാലയമാണ് ജി.എച്ച്.എസ്.എസ് സൗത്ത് വാഴക്കുളം. 1945-ലാണ് ഈ വിദ്യാലയം സ്ഥാപിതമായത്.
വർഗ്ഗം:എറണാകുളം ജില്ലയിലെ വിദ്യാലയങ്ങൾ
മഹേന്ദ്രൻ
മഹേന്ദ്ര മൗര്യൻ (महेन्द्रः, ഉച്ചാരണം: മഹേന്ദ്രഃ) മൗര്യ രാജകുമാരൻ, മൗര്യചക്രവർത്തിയായിരുന്ന അശോകന്റെ മൂത്ത പുത്രൻ. അശോകനു മഹാറാണി ദേവിയിൽ ജനിച്ചത് ഇരട്ടകുട്ടികളായിരുന്നു, മഹേന്ദ്രനും, സംഘമിത്രയും. തന്റെ ആദ്യപുത്രനു ലോക ജേതാവ് എന്നർത്ഥമുള്ള മഹേന്ദ്ര എന്നു അശോകൻ പേരിട്ടു. പക്ഷെ മാതാവ് മഹാറാണി ദേവിയുടെ പ്രേരണമൂലം അശോകൻ തന്റെ പിൻഗാമിയായിക്കണ്ട മഹേന്ദ്ര ഒരു ബുദ്ധ സന്യാസിയായി മാറി.
ജനനം, ആദ്യകാലജീവിതം
ബി.സി. മൂന്നാം നൂറ്റാണ്ടിൽ മഗധയിൽ ജനിച്ചു. മാതാവിനൊപ്പം വിദിശയിൽ താമസിച്ച് വിദ്യാഭ്യാസം ചെയ്തു. അശോകന്റെ ബുദ്ധഗുരുവായ മൊഗ്ഗലിപുത്രയുടെ (Moggaliputta-Tissa) സാമീപ്യം മഹേന്ദ്രയെ തന്റെ 20-ആം വയസ്സിൽ ഒരു ബുദ്ധ സന്യാസിയാക്കിമാറ്റി. തന്റെ പിൻഗാമിയായി വളർത്തിയ മൂത്ത പുത്രൻ ഒരു ബുദ്ധസന്യാസിയാകുന്നതിൽ അശോകനു താല്പര്യം ഇല്ലായിരുന്നു. പക്ഷെ ഒരു ഹിന്ദു വൈശ്യകുടുംബത്തിൽ ജനിച്ച രാജ്ഞിയുടെ പുത്രനായ മഹേന്ദ്രനു മൗര്യചക്രവവർത്തിപദത്തിൽ ഒട്ടും താല്പര്യം ഇല്ലായിരുന്നു. അശോകൻ സഹോദരന്മാരെ കൊലചെയ്തതുപോലെ തന്റെ മൂത്തപുത്രനെ മറ്റു പുത്രന്മാർ അധികാരമോഹത്താൽ കൊന്നുകളയുമൊ എന്നു അശോകൻ ഭയപ്പെട്ടിരുന്നു. അതിലാവാം ബുദ്ധമതപ്രചരണാർത്ഥം മഹേന്ദ്രനെ ശ്രീലങ്കയിലേക്ക് അദ്ദേഹം അയച്ചത്.
അവലംബം
വർഗ്ഗം:മൗര്യസാമ്രാജ്യം വർഗ്ഗം:ബുദ്ധമതം
രൂപ് കൻവാർ
രാജസ്ഥാനിലെ ദിയോരാല ഗ്രാമത്തിൽ സതി അനുഷ്ഠാനവുമായി ബന്ധപ്പെട്ട രജപുത്ര യുവതിയാണ് രൂപ് കൻവാർ. (1969 – 4 സെപ്റ്റം: 1987). മാൻസിംഗ് എന്നയാളുടെ ഭാര്യയായിരുന്നു രൂപ്. ഭർത്താവിന്റെ മരണത്തെത്തുടർന്ന് സതി അനുഷ്ഠിയ്ക്കപ്പെട്ട സംഭവത്തിനു ദൃക്സാക്ഷികളായി അനേകം ആളുകൾ സ്ഥലത്ത് സന്നിഹിതരായിരുന്നു. ഈ ദാരുണ സംഭവം സതിനിരോധനത്തെ സംബന്ധിച്ച്  സംസ്ഥാനത്ത് പ്രത്യേക നിയമം തന്നെ(Commission of Sati (Prevention) Act)നടപ്പിലാക്കുന്നതിനു കാരണമായിത്തീർന്നു. വിധവയായ രൂപ് കൻവാറിനെ നിർബന്ധിതമായി സതി അനുഷ്ഠിയ്ക്കുവാൻ പ്രേരിപ്പിച്ചതിനെക്കുറിച്ച് അക്കാലത്ത് വിവാദങ്ങളും ആരോപണങ്ങളും നിലവിലുണ്ടായിരുന്നു. ഈ സംഭവുമായി ബന്ധപ്പെട്ട് 45 പേരെ കൊലപാതക കുറ്റം ചുമത്തി വിചാരണ ചെയ്യുകയുണ്ടായി. വിചാരണയ്ക്കു ശേഷം അവരെ വെറുതേ വിടുകയാണുണ്ടായത്. പിന്നീട് സതിയെ ന്യായീകരിക്കുകയും, അനുഭാവം പ്രകടിപ്പിയ്ക്കുകയും ചെയ്ത രാഷ്ട്രീയനേതാക്കന്മാരുൾപ്പടെ 11 പേരെയും ജയ് പൂർ കോടതി കുറ്റവിമുക്തരാക്കുകയുണ്ടായി.
അഴിമതി
ലോകബാങ്കിന്റെ കണക്കുകൾ
ലോകബാങ്കിന്റെ കണക്കുകൾ പ്രകാരം പ്രതിവർഷം 1.6 ട്രില്യൺ ഡോളർ ലോകത്താകമാനം അഴിമതിയിലുടെ നഷ്ടപ്പെടുന്നു .വർഗ്ഗീയതയും ഭീകരവാദവും പോലെ അഴിമതി ഏറ്റവുമധികം ബാധിക്കുന്നതും സമുഹത്തിലെ ദരിദ്രവിഭാഗത്തെയാണ്.സമുഹത്തിൽ സ്വാധീനശക്തിയുളളവർ അഴിമതിയിലൂടെ നേട്ടം കൊയ്യുമ്പോൾ അവശ വിഭാഗം അവസരങ്ങളും അവകാശങ്ങളും നഷ്ടപ്പെട്ട് കൂടുതൽ അശക്തരാകുന്നു.
ഐറിഡെസ് ഒഡൊറാറ്റ
ഓർക്കിഡ് കുടുംബത്തിലുൾപ്പെടുന്നതും തെക്കൻ ഏഷ്യയിൽ ധാരാളമായും വ്യാപകമായും കാണുന്ന ഒരു സസ്യമാണ് ഐറിഡെസ് ഒഡൊറാറ്റ. ചൈന,ഇന്ത്യ,തായ്‌ലാന്റ് ലാവോസ് ഹിമാലയം,ഭൂട്ടാൻ, നേപ്പാൾ,ആൻഡമാൻ നിക്കോബാർ,മലേഷ്യ, സുമാത്ര, കമ്പോഡിയ തുടങ്ങി മിക്ക ഏഷ്യൻ രാജ്യങ്ങളിലും താഴ്നപ്രദേശങ്ങളിൽ ഇവ കാണപ്പെടുന്നു. . 1779ൽ ആണ് ഇവ വിവരിക്കപ്പെട്ടത്. ആവാസവ്യവസ്ഥയുടെ തകർച്ച ഇവയെ ബാധിക്കുന്നുണ്ട്.
External links
വർഗ്ഗം:ആന്തമാൻ നിക്കോബാർ ദ്വീപുകളിലെ സസ്യജാലം വർഗ്ഗം:അധിസസ്യങ്ങൾ വർഗ്ഗം:അധിസസ്യ-ഓർക്കിഡുകൾ വർഗ്ഗം:ഇന്ത്യയിലെ സസ്യജാലം
പൊടിച്ചിലപ്പൻ
പൊടിച്ചിലപ്പന്റെ   ആംഗലത്തിലെ പേര് Dark-fronted Babbler എന്നാണ് ശാസ്ത്രീയ നാമം Rhopocichla atriceps  എന്നാണ്. ഇവ പശ്ചിമഘട്ടത്തിലും ശ്രീലങ്കയിലും കാണുന്നു.
തവിട്ടുനിറമുള്ള ഈ പക്ഷിയുടെ തൊപ്പി കറുത്തതാണ്. വെളുത്ത അടിവശവും മഞ്ഞകണ്ണുകളും ഉണ്ട്. അടിക്കാടുകളിൽ കൂട്ടമായാണ് ഇരതേടുന്നത്. തുടർച്ചയായി ശബ്ദം ഉണ്ടാക്കികൊണ്ടിരിക്കും.
വിവരണം
ഇവയ്ക്ക് 13 സെ.മീ നീളമുണ്ട്. വാലിന്റെ അറ്റം ചതുരാകൃതിയാണ്. ഇളം മഞ്ഞ കണ്ണുകളാണ്. പശ്ചിമഘട്ടത്തിൽ രണ്ട് ഉപവിഭാഗങ്ങളുണ്ട്.
തിങ്ങി നിറഞ്ഞ ചെടികൾക്കിടയിൽ ഇവയെ കണ്ടുപിടിക്കുക എളുപ്പമല്ല. എപ്പോഴും ചിലച്ചുകൊണ്ടിരിക്കുന്ന ഇവയെ ശബ്ദംകൊണ്ട് തിരിച്ചറിയാം. മറ്റു പക്ഷികളുമായി കൂട്ടംചേർന്ന് ഇരതേടാറുണ്ട്.
പ്രജനനം
പ്രജനന കാലം മെയ് മുതൽ ജൂലൈ വരെയാണ്. കുറ്റിച്ചെടികളിൽ താഴെഭാഗത്ത് ഇലകൾക്കൊണ്ട് പന്തുപോലെയുള്ള കൂട് ഉണ്ടാക്കുന്നു.ഇതു കണ്ടാൽ കുറ്റിച്ചെടിയിൽ ഇല തങ്ങിയിരിക്കുകയാണേന്നെ തോന്നൂ. രണ്ടു മുട്ടകളാണ് ഇടുന്നത്.
സംഘമിത്ര
സംഘമിത്ര (സംസ്കൃതം:संघमित्रा) ബിന്ദുസാര മൗര്യന്റെ പൌത്രി, മൗര്യചക്രവർത്തിയായിരുന്ന മഹാനായ അശോകന്റെ പുത്രി. അശോകനു മഹാറാണി ദേവിയിൽ ജനിച്ചത് ആദ്യ സന്താനങ്ങൾ ഇരട്ടകുട്ടികളായിരുന്നു; മഹേന്ദ്രനും, സംഘമിത്രയും. അശോകൻ ബുദ്ധമത പ്രചാരണം മക്കളായ മഹേന്ദ്രനേയും സംഘമിത്രയേയും ശ്രീലങ്കയിലേക്ക് അയച്ചു.
അവലംബം
വർഗ്ഗം:മൗര്യസാമ്രാജ്യം വർഗ്ഗം:ബുദ്ധമതം
മാക് ഒഎസ് ബിഗ് സർ
ആപ്പിൾ മാക് ഒഎസിന്റെ അടുത്ത പ്രധാന പതിപ്പാണ് മാക് ഒഎസ് ബിഗ് സർ (പതിപ്പ് 11.0). മാക് ഒഎസ് കാറ്റലീനയുടെ (പതിപ്പ് 10.15) പിൻഗാമിയായ ബിഗ് സർ,  2020 ജൂൺ 22 ന് ആപ്പിളിന്റെ വേൾഡ് വൈഡ് ഡവലപ്പർമാരുടെ കോൺഫറൻസിൽ ആണ് അവതരിപ്പിച്ചത്. ഒക്ടോബർ അവസാനമോ നവംബർ 12ന് ഇത് വിപണിയിൽ ലഭ്യമായി. കാലിഫോർണിയയിലെ തീരപ്രദേശമായ ബിഗ് സറിന്റെ പേരാണ് ആപ്പിൾ പുതിയ മാക് ഒഎസ് പതിപ്പിന് നൽകിയിരിക്കുന്നത്.
മുൻ പതിപ്പുകളിൽ നിന്ന് വ്യത്യസ്തമായി മാക് ഒഎസ് ബിഗ് സറിന്റെ യൂസർ ഇന്റർഫേസ് കാര്യമായ പുനർരൂപകൽപ്പന നടത്തിയിട്ടുണ്ട്, മാത്രമല്ല ഭാവിയിൽ ഇറങ്ങാനിരിക്കുന്ന ആപ്പിളിന്റെ എആർ‌എം പ്രോസസറുകൾ അധിഷ്ഠിതമായ മാക് കമ്പ്യൂട്ടറുകളെ ഇത് പിന്തുണക്കും.
നിലവിൽ ഉപയോഗിക്കുന്ന ഇന്റൽ പ്രൊസസ്സറുകളിൽ നിന്ന് ആപ്പിളിന്റെ തന്നെ പ്രൊസസ്സറുകളിലേക്ക് മാറുന്നതിന്റെ പ്രതീകമായി, മാക് ഒഎസിന്റെ പ്രാഥമിക പതിപ്പ് നമ്പർ 10  ൽ നിന്ന് 11 ആയി പുതുക്കി. 2000 ൽ മാക് ഒഎസ് ടെൻ ബീറ്റ പുറത്തിറങ്ങിയ ശേഷം ആദ്യമായാണ് ഇത്തരത്തിൽ ഒരു മാറ്റം ആപ്പിൾ പ്രഖ്യാപിക്കുന്നത്.
ഹാർഡ്‌വെയർ പിന്തുണ
മാക് ഒഎസ് കാറ്റലീനയിൽ നിന്ന് വ്യത്യസ്തമായി, 2012 ലും 2013 ലും പുറത്തിറങ്ങിയ വിവിധ മാക് കംപ്യൂട്ടറുകൾക്കുള്ള പിന്തുണ ബിഗ് സർ ഉപേക്ഷിക്കുന്നു. ബിഗ് സർ ഇനിപ്പറയുന്ന മാക്കുകളിൽ പ്രവർത്തിക്കുന്നു.
ഡിസൈൻ
മാക് ഒഎസ് ബിഗ് സർ ഒരു പുതുക്കിയ യൂസർ ഇന്റർഫേസ് സഹിതമാണ് വരുന്നത്. മാക് ഒഎസ് ടെൻ ഇറങ്ങിയതിന് ശേഷം ഏറ്റവും വലിയ മാറ്റം എന്നാണ് ആപ്പിൾ ഇതിനെ വിശേഷിപ്പിച്ചത്. ഇന്റർഫേസിന്റെ സുതാര്യതയിൽ മാറ്റങ്ങൾ വരുത്തുകയും ഒരു പുതിയ കളർ പാലറ്റ് ഉപയോഗിക്കുകയും ചെയ്തിട്ടുണ്ട്. എല്ലാ സ്റ്റാൻഡേർഡ് ആപ്ലിക്കേഷനുകളും, ഡോക്ക്, മെനു ബാർ എന്നിവയും പുനർരൂപകൽപ്പന ചെയ്യുകയും കാര്യക്ഷമമാക്കുകയും ചെയ്യുന്നു. ആപ്ലിക്കേഷൻ ഐക്കണുകൾ ഐഒഎസ്, ഐപാഡ് ഒഎസ് എന്നിവയിലേതിന് സമാനമായി പുനർരൂപകൽപ്പന ചെയ്തിട്ടുണ്ട്. ഐഒഎസുമായി താരതമ്യപ്പെടുത്തുമ്പോൾ, ഒരു ത്രിമാന രൂപം നൽകുന്നതിന് കൂടുതൽ ഷേഡിംഗും ഹൈലൈറ്റുകളും ബിഗ് സർ ഐക്കണുകളിൽ ഉൾപ്പെടുന്നു. സിസ്റ്റം ശബ്‌ദങ്ങളും പുനർരൂപകൽപ്പന ചെയ്തിട്ടുണ്ട്.
നിയന്ത്രണ കേന്ദ്രം
വൈ-ഫൈ, ബ്ലൂടൂത്ത്, സ്‌ക്രീൻ തെളിച്ചം, സിസ്റ്റത്തിന്റെ സൗണ്ട് എന്നിവ നിയന്ത്രിക്കാനുള്ള ഒരു സംവിധാനം മെനു ബാറിൽ ചേർത്തു. കാഴ്ചയിലും പ്രവർത്തനത്തിലും ഇത് ഐഒഎസ്, ഐപാഡ് ഒഎസ് എന്നിവയിലെ കണ്ട്രോൾ സെന്ററിനെ അനുകരിക്കുന്നു.
ആപ്പിൾ രൂപകൽപ്പന ചെയ്ത പ്രോസസ്സറുകൾക്കുള്ള പിന്തുണ
ഇന്റലിന്റെ x86-64 പ്രോസസ്സറുകളിൽ നിന്ന്, "ആപ്പിൾ സിലിക്കൺ" എന്ന് വിളിക്കുന്ന, ആപ്പിൾ രൂപകൽപ്പന ചെയ്ത എആർഎം64 (ARM-64) അധിഷ്‌ഠിത പ്രോസസറുകളിലേക്ക് മാക്കിന്റോഷ് പേഴ്‌സണൽ കമ്പ്യൂട്ടറുകൾ  മാറുന്നതിന് മാക് ഒഎസ് ബിഗ് സർ തുടക്കം കുറിക്കുന്നു. ഡെമോ വീഡിയോകളിൽ കാണിച്ചതും ഡവലപ്പർ ട്രാൻസിഷൻ കിറ്റിൽ ഉപയോഗിച്ചിരിക്കുന്നതും A12Z ബയോണിക് എന്ന ചിപ്പ് ആണ്, ഇത് 2020 ഐപാഡ് പ്രോയിൽ ഉപയോഗിച്ച അതേ ചിപ്പാണ്.
ഐഒഎസ്, ഐപാഡ് ഒഎസ് ആപ്ലിക്കേഷനുകൾക്കുള്ള പിന്തുണ
മാക് ഒഎസ് ബിഗ് സറിൽ പ്രവർത്തിക്കുന്ന, ആപ്പിൾ സിലിക്കൺ അടിസ്ഥാനമാക്കിയുള്ള മാക്കുകളിൽ, ഐഒഎസ്, ഐപാഡോസ് ആപ്ലിക്കേഷനുകൾ നേറ്റീവ് ആയി പ്രവർത്തിക്കും.